ועדת הבריאות, כנסת 24, פרוטוקול מספר 100, 2022-03-01 13:26

עידית סילמן: צוהריים טובים לכולם, התאריך ה-1.3.2022 למניינם, אנחנו בכ"ח באדר א' תשפ"ב.

עידית סילמן: אני מראש מתנצלת על הרבה שכתבו לי, אני מאמינה שחלכם נמצאים כאן ולא הספקנו לענות, אבל קראתי הכל, רשמתי ואני גם אחזור לכולם בסיעתא דשמיא.

עידית סילמן: אנחנו נמצאים כאן על הצעת חוק הסדרת העיסוק במקצועות הבריאות (תיקון - טיפול באמצעות אמנויות), טיפול באמנויות כפי שהגדרנו אותם, התשפ"א-2021, של חברות הכנסת קרן ברק, מיכל וולדיגר, אמילי חיה מואטי, מיכל שיר סגמן, יעקב אשר, עלי סלאלחה, מופיד מרעי, יסמין פרידמן, משה גפני, אורי מקלב ועוד.

עידית סילמן: בקיצור, אנחנו מתקדמים.

עידית סילמן: אני כבר אומרת, לאור המליאה אתמול התחלת הדיונים היום טיפה יותר מאוחר.

עידית סילמן: היינו אמורים להתחיל ב-9:00, התחלנו אותה ב-10:30.

עידית סילמן: כל היום שלנו נדחה, אנחנו ממש בהגבלת זמן כי ב-15:00 מתחיל כאן

עידית סילמן: דיון נוסף והדיון הזה יצטרך להתחיל ב-15:00 אז עד אז אנחנו נצטרך לסיים.

עידית סילמן: אני מבינה שיש לנו לשמוע הרבה אנשים ואנחנו רוצים לשמוע את כולם.

עידית סילמן: אנחנו מתחילים, היועצת המשפטית היקרה, בבקשה, עם ההערות לדברים שהיו עד כאן.

שמרית שקד גיטלין: תודה גברתי יושבת הראש.

שמרית שקד גיטלין: נושא ראשון שאני אבקש להעלות זה נושא של הערכת העלות.

שמרית שקד גיטלין: האם נמצא נציג האוצר?

שמרית שקד גיטלין: אנחנו צריכים אותו בשביל הערכת עלות.

שמרית שקד גיטלין: טוב, אני אתחיל בנושא השני עד שנמצא אותו, בסדר?

שמרית שקד גיטלין: הנושא הנוסף זה סעיף 6 להצעת החוק.

שמרית שקד גיטלין: הקראנו אותו בדיון הקודם, כיוון שלא כל המוזמנים היו אני אסביר מה הוא עושה.

שמרית שקד גיטלין: תיקון חוק ביטוח בריאות ממלכתי, בחוק ביטוח בריאות ממלכתי, התשנ"ד-1994 ,בסעיף 21ב, הסיפה החל במילים "בתחום הפיזיותרפיה" תימחק, ובמקומה יבוא "לרבות שרותי בריאות נוספים כמשמעותם בסעיף 10 ,

שמרית שקד גיטלין: במקצוע בריאות כהגדרתו בחוק הסדרת העיסוק במקצועות הבריאות, התשס"ח-2008 ,יינתנו על ידי בעל תעודה באותו מקצוע בריאות כהגדרתו באותו חוק.

שמרית שקד גיטלין: " המשמעות של הסעיף הזה בעצם אומרת שגם טיפולים לפי סל הבריאות וגם טיפולים לפי שב"ן יינתנו בכל המקצועות, לאו דווקא מקצוע של טיפול באמנות, אלא גם קרימינולוגיה קלינית, פודיאטריה, פודיאטריה ניתוחית, פיזיותרפיה, טיפול בהפרעות בתקשורת וכולי, יינתנו רק על ידי אנשים שהם בעלי תעודה.

שמרית שקד גיטלין: ביקשנו לזמן את כל הגורמים הרלוונטיים ואם למישהו יש הערות אז אולי זה הזמן באמת לתת לו, הערות ספציפית לסעיף הזה.

שמרית שקד גיטלין: אולי בזום?

עידית סילמן: הערות ספציפיות?

רונית אנדוולט: היי, שמי פרופ' רונית אנדוולט, אני אשמח להבין מה זה 'לימודי תעודה'.

שמרית שקד גיטלין: רק מאיפה את?

רונית אנדוולט: אני ראש אגף התזונה במשרד הבריאות.

שמרית שקד גיטלין: אבל כרגע לא זה מה שהקראנו.

עידית סילמן: אנחנו לא שם, היא הקריאה סעיף מסוים.

שמרית שקד גיטלין: קראתי רק את התיקון לחוק ביטוח בריאות ממלכתי.

עידית סילמן: היא שואלת על הסעיף הזה.

עידית סילמן: אוקיי, טוב.

עידית סילמן: בואו נתקדם.

שמרית שקד גיטלין: נושא נוסף, יש לנו כבר את הנציג של האוצר ענת?

שמרית שקד גיטלין: אני פשוט רוצה לגמור עם זה.

שמרית שקד גיטלין: טוב נמשיך.

שמרית שקד גיטלין: בעצם הקראנו אבל אמרנו שלא נקיים דיון לגבי פרט 9.

עידית סילמן: תראו, היועצת המשפטית עכשיו תקרא את הסעיף שהוא כביכול הסעיף שקיבלנו עליו באמת גם הכי הרבה הערות ואז נפתח את הדיון להתייחסויות, בסדר?

עידית סילמן: כל אחד יוכל לקבל 2 דקות דיבור כי אנחנו באמת בלוחות זמנים מאוד מצומצמים.

שמרית שקד גיטלין: אז אני מקריאה את התוספת הראשונה, פרט 9: "טיפול באמנות

שמרית שקד גיטלין: או, אני אומרת משהו שככה ממש הוחלט דקה לפני הדיון, אז זה לא מופיע בנוסח לפניכם.

שמרית שקד גיטלין: במקום "תעודת הכשרה מקצועית בטיפול באמנות".

קרן ברק: מה זה לא מופיע?

קרן ברק: אנחנו צריכים לראות את זה.

שמרית שקד גיטלין: כן, אז אני מקריאה, זה הרגע נאמר לי לפני הדיון.

שמרית שקד גיטלין: "לימודים שווי ערך בפיקוח מוסד אקדמי" זה עולה לדיון אבל כרגע.

שמרית שקד גיטלין: אני אקריא שוב.

שמרית שקד גיטלין: "(1) תואר אקדמי שני בטיפול באמצעות אמנויות, או לימודים שווי ערך בפיקוח מוסד אקדמי".

קרן ברק: יש לזה הגדרה בחוק אחר למה שקראת עכשיו?

שמרית שקד גיטלין: לא.

קרן ברק: מה זה לא?

קרן ברק: אין את זה בשום הגדרה בשום חוק?

שמרית שקד גיטלין: לא, זה משהו שנאמר ממש עכשיו - -

אלון טל: האם המל"ג היה קשור לאיסור?

אלון טל: מישהו הרים טלפון למל"ג לקבל את דעתם?

שמרית שקד גיטלין: אני דיברתי על המל"ג אבל אני אשמח שהם יענו בעצמם.

עידית סילמן: אנחנו רוצים לשמוע את כולם.

קריאה: אבל תעלו אותם לזום, המל"ג בזום.

מיכל שיר סגמן: אני חושבת שחשוב שגם תשמעו את חברי הכנסת מאחר ויש כאן הרבה מאוד יצרים.

עידית סילמן: אז תראו, אני רוצה לומר כמה דברים.

עידית סילמן: אני קיבלתי את הפניות של באמת כל הארגונים המקצועיים, גם ניהלנו דיון, חברי הכנסת נפגשו אתמול וניהלנו איזשהו דיון בין חברי הכנסת.

עידית סילמן: דיברנו עם פרופ' יציב, בדקנו את הדברים קדימה ואחורה.

עידית סילמן: ואני כן רוצה שתשמעו גם את העמדות של חברי הכנסת, לא כרגע את עמדתי האישית כיושבת ראש הוועדה, כי גם אני מתכללת את כל העמדות של כולם פה והמטרה שלנו זה להביא חוק כמה שיותר מקצועי ולא לוותר על המקצועיות שלו ועל הרמת האקדמית שלו כי היא קריטית לנו וחשובה.

עידית סילמן: וגם לעשות את זה באמת בצורה שהיא נגישה.

עידית סילמן: אז בואו נראה האם העולמות יכולים לדור בכפיפה אחת, או שלא.

קרן ברק: מה ההבדל בין מה שאמרת ללימודי תעודה?

עידית סילמן: לימודי תעודה - -

קרן ברק: אני לא שאלתי אותך.

שמרית שקד גיטלין: להבנתי מדובר בלימודים - -

עידית סילמן: קרן.

קרן ברק: לא שאלתי אותך.

עידית סילמן: לא משנה, אבל את יכולה להתייחס יפה.

קרן ברק: אבל אני מדברת אליה.

עידית סילמן: בסדר, אבל אני יושבת ראש הוועדה.

עידית סילמן: קרן, קרן, אני רוצה שתקשיבי.

עידית סילמן: גם אם יש פה עניין של אמוציות - -

קרן ברק: לא, אין עניין של אמוציות.

קרן ברק: יש פה עניין של הרבה מעבר לזה והכל יאמר.

עידית סילמן: אין שום בעיה, אבל שנייה.

עידית סילמן: כמו שאנחנו מתייחסים יפה לכולם פה - -

קרן ברק: אפשר להתייחס מאוד יפה ולשקר מאחורי הקלעים.

קרן ברק: אז אני יכולה להיות נורא נחמדה ולהגיד דברי שקר.

עידית סילמן: רגע שנייה.

עידית סילמן: היועצת המשפטית, רגע שנייה - -

קרן ברק: עדיף להיות ישר ולהגיד דברי אמת בלא נחמדות, זה ההבדל בינינו.

עידית סילמן: קרן, היועצת המשפטית העלתה כאן ניסוח, היא כאן כדי לענות על השאלות ולא רק זה, אנחנו מזמינים את כולם לדיון וגם חברי הכנסת האחרים - -

קרן ברק: לא קשור, אבל את אמרת משהו אחר מאחורה - -

עידית סילמן: רגע שנייה.

עידית סילמן: לא אמרתי - -

קרן ברק: ועכשיו את אומרת משהו אחר.

עידית סילמן: קודם כל, אני לא אמרתי כלום.

עידית סילמן: יש כאן חברי כנסת שדנו וביקשו מהיועצת המשפטית להציע ניסוח, חברי כנסת.

קרן ברק: אני ביקשתי - -

אני מוכן להישאר בניסוח המקורי.

קרן ברק: זה אותו ניסוח.

עידית סילמן: אנחנו מבאים ודנים כאן, ואמרתי, כדי לשמור על הרמה המקצועית ולבדוק מה ניתן לעשות.

עידית סילמן: אז עכשיו רגע, שנייה, הכל בסדר.

עידית סילמן: יש לך עמדה וזה הזמן שלך להביע את עמדתך ולשאול, אבל אני מבקשת שהדיון יהיה מכבד.

עידית סילמן: כמו שאני מכבדת כאן, כיושבת ראש ועדה, את כולם, אז גם אני מבקשת ממך לכבד את כולם ולהתייחס בצורה - -

קרן ברק: את זאת את ואני זאת אני.

עידית סילמן: אין שום בעיה, ולכן אני ביקשתי.

קרן ברק: אז ביקשת.

עידית סילמן: יפה, אז אם את לא תעני לבקשותיי, כאן יהיה דיון מכובד.

קרן ברק: עידית, תמשיכו.

עידית סילמן: לא, אני אחליט.

עידית סילמן: אני אחליט - -

קרן ברק: תקשיבי, את לא עכשיו תגידי לי איך להתנהג, את לא המחנכת שלי, את לא תודיעי לי איך להתנהג - -

עידית סילמן: לא, אבל קרן, קרן בדיון הזה - -

קרן ברק: ועדיף להיות ישר ולא שקרן - -

עידית סילמן: קראת למישהו שקרן?

קרן ברק: אני קוראת.

עידית סילמן: למי את קוראת שקרן?

קרן ברק: אני אומרת, עדיף להיות ישר ולא שקרן - -

עידית סילמן: שקרן כמו מי?

קרן ברק: כמו שאת עושה עכשיו.

מיכל מרים וולדיגר: קרן ועידית בואו - -

עידית סילמן: רגע שנייה קרן, אני לא מבינה - -

מיכל מרים וולדיגר: בואו רגע נשום עמוק, כולנו רוצים לטובת הכלל.

עידית סילמן: רגע, שנייה.

עידית סילמן: אני לא מבינה על מה את מדברת, יש כאן חברי כנסת שאת היית איתם אתמול בזום, יש כאן חברי כנסת - -

קרן ברק: אבל הנוסח שהגיע היה שונה מה שהוצג, ואל תגידי לי עכשיו - -

עידית סילמן: שנייה, שנייה, אף אחד לא שינה, היועצת המשפטית הציעה - -

את רוצה את הנוסח הקודם?

אני בעד.

עידית סילמן: דקה, לא, לא, אנחנו נעשה סדר בדברים.

עידית סילמן: היועצת המשפטית דיברה גם עכשיו מאחורה עם חברי הכנסת, הציעו איזשהו ניסוח וגם היא אמרה שזו לא ההצעה שלה.

קרן ברק: זה גם לא שלי.

עידית סילמן: נכון.

עידית סילמן: חברי הכנסת - -

קרן ברק: אז שתגיד של מי.

אבל יש פה עוד אנשים.

עידית סילמן: יש כאן עוד אנשים חוץ ממך קרן שהם גם חתומים על החוק.

קרן ברק: אין בעיה, שתגיד של מי.

יש פה חמישה מגישי הצעה, לא אחת.

עידית סילמן: אז זה מה שאני אומרת, אבל אי אפשר להתחיל להגיד שקרנים ולדבר בצורה לא נעימה.

עידית סילמן: אנחנו פה בדיון מכבד, מכבדים גם אותך, רוצים לשמוע את כולם.

עידית סילמן: אני אמרתי שאני באופן אישי - -

קרן ברק: את לא תטיפי לי מוסר, נקודה.

עידית סילמן: אז לא, אז אני אגיד לך את האמת - -

קרן ברק: אז את לא תטיפי לי מוסר.

עידית סילמן: קרן, בוועדה הזאת, אז רגע שנייה - -

מיכל מרים וולדיגר: זה מבייש את הכנסת, נו חברות - -

קרן ברק: זה יהיה דו שיח של ערכים - -

עידית סילמן: אז אני קוראת אותך לסדר פעם ראשונה, רגע שנייה - -

קרן ברק: ואנחנו בסוף נגלה שהערכים שלי הרבה יותר גבוהים, בסדר?

קרן ברק: גם אם הסגנון הוא אחר.

עידית סילמן: קרן בואי, נשמה, אז הסגנון שלך הוא אחר, אנחנו פה באנו לדון עם כולם, לשמוע את כולם.

עידית סילמן: אמרתי שאנחנו פתוחים לדיון פתוח.

עידית סילמן: אנחנו נשמע את כל חברי הכנסת.

עידית סילמן: אני מבקשת ממך לדבר בכבוד.

קרן ברק: ואני מבקשת ממך לדבר ביושר.

עידית סילמן: מה הקשר ליושר?

קרן ברק: זה הקשר.

עידית סילמן: רגע, רגע, שנייה.

עידית סילמן: הדיון כאן הוא דיון פתוח וכולם צופים בו.

עידית סילמן: היועצת המשפטית העלתה מה שהיא העלתה, אז אני מבקשת ממך לא להשתמש במילות גנאי כי הם לא יהיו כאן בוועדה.

עידית סילמן: היועצת המשפטית בבקשה.

שמרית שקד גיטלין: הקראתי את הנוסח.

שמרית שקד גיטלין: אני מציעה שנפתח בדיון ונאפשר למוזמנים - -

קרן ברק: לא, איזה נוסח?

קרן ברק: תגידי מי מציע את זה, מי מציע את זה ומי מציע את זה.

קרן ברק: מה זאת אומרת הנוסח?

שמרית שקד גיטלין: אוקיי.

שמרית שקד גיטלין: בואו נגיד ככה - -

עידית סילמן: רגע לא, אל תצעקי עליה רק, היא יועצת משפטית.

שמרית שקד גיטלין: יש כאן על השולחן שתי הצעות.

שמרית שקד גיטלין: אני מבינה שתואר אקדמי שני בטיפול באמצעות אמנויות זה משהו שלא שנוי במחלוקת, נכון?

עידית סילמן: נכון.

שמרית שקד גיטלין: החלופה הנוספת, שבשיחה שהייתה מאחור עם חברי הכנסת - -

קרן ברק: איזה?

מיכל שיר סגמן: אנחנו ביקשנו הרי תואר אקוויוולנטי ממוסד לחברה החרדית.

מיכל שיר סגמן: המטרה הייתה - -

קרן ברק: מי זה אנחנו?

קרן ברק: מיכל, כל אחד שיידבר בשם עצמו, אני מבקשת.

מיכל שיר סגמן: קרן אני דיברתי איתך גם על אתמול על זה, גם היום בבוקר על זה והסכמת.

קרן ברק: בסדר, אז אני מבקשת שכל אחד - -

עידית סילמן: קרן, אל תצעקי עליה.

מיכל שיר סגמן: רגע, רגע, שנייה, אני יכולה בבקשה לומר כמה דברים?

אבל כולנו מגישי חוק, אז כל אחד יגיד את דעתו.

קרן ברק: והחוק שלנו שונה לחלוטין.

מיכל שיר סגמן: סליחה רגע, סליחה חברים, אני אגיד דבר אחד.

מיכל שיר סגמן: קודם כל, במשפט השלמה הזה אנחנו הולכים להפסיד, אוקיי?

מיכל שיר סגמן: שזה יהיה ברור.

מיכל שיר סגמן: בסוף יש היום סיטואציה שבה יש מקצוע שהוא לא מוסדר ויש אזרחים שנופלים בין הכיסאות, מעבר לעובדה שהמטפלים לא מקבלים את המענה שלהם, האזרחים לא מקבלים את המענה הראוי להם.

מיכל שיר סגמן: כרגע לכל אחד יש המון המון אמוציות.

מיכל שיר סגמן: כל מה שמשרד הבריאות אומר אני מבינה, גם את התקדימים שפוחדים מהם, גם את ההשלכות הרוחביות שמדברים עליהן, לגמרי.

מיכל שיר סגמן: אנחנו פה לא כדי לקבוע עכשיו, אנחנו כאן קודם כל כדי לדון ולשמור על החוק הזה לקריאה ראשונה על מנת שיקבל דין רציפות אם חס וחלילה קורה איזשהו משהו, על מנת שלא נחזור שוב 15 שנה אחורה.

מיכל שיר סגמן: אם אנחנו נפספס את ההזדמנות הזו, מבחינתי זה אומר שאנשים יותר איכפת להם מהעמדות שלהם, מאשר למצוא פתרון לבעיה וזאת בעיה בפני עצמה.

מיכל שיר סגמן: אנחנו מנסים כן למצוא איזשהו שביל אמצע.

מיכל שיר סגמן: האם ככה החוק יראה בסוף?

מיכל שיר סגמן: לא, כי כל מי שדן פה וצועק פה, או שלא מבין הליכי חקיקה או שאני כבר לא יודעת מה קורה.

מיכל שיר סגמן: חוק בקריאה ראשונה לא נראה כמו שהוא נראה בקריאה שנייה ושלישית, זה פעם אחת.

מיכל שיר סגמן: דבר שני, אנחנו מחוקקים.

מיכל שיר סגמן: גם אם אין משהו היום שכתוב בחוק, אז בואו נייצר אותו.

מיכל שיר סגמן: אם אנחנו מדברים על תואר אקוויוולנטי כשמדובר פה בדיוק על אותם התנאים, על אותם הקשיים, על אותם אתגרים, על אותן השעות, על אותן המחויבויות וחובות המוטלות על כל מי שלומד את המקצוע.

עידית סילמן: ואותו פיקוח.

מיכל שיר סגמן: ואותו פיקוח, אוקיי?

מיכל שיר סגמן: אז באמת אין סיבה.

מיכל שיר סגמן: שנייה עכשיו, מה שאת באה ואת אומרת לי 'אין דבר כזה'.

מיכל שיר סגמן: אני אומרת לך, אין בעיה - -

רגדה חכים: נכון מיכל, המל"ג לא יכול לפקח - -

מיכל שיר סגמן: רגע, שנייה, שנייה - -

את עובדת במל"ג?

עידית סילמן: דקה, לא הבנתי - -

את עובדת במל"ג גברתי?

מיכל שיר סגמן: תני לי לסיים את המשפט.

עידית סילמן: שנייה חברים, רגע, רגע - -

מיכל שיר סגמן: שנייה רגע, אני רק אסיים את המשפט.

עידית סילמן: רגע, מיכל מדברת, רק דקה - -

רגדה חכים: התפקיד הבא שלי יהיה במל"ג.

התפקיד הבא.

התפקיד היום אבל מהו?

מיכל שיר סגמן: חברים, שיהיה לכם בהצלחה, החוק הזה הולך להתפוצץ.

לא, אני רוצה שירשמו פרוטוקול שנציגת משרד הבריאות - -

מיכל שיר סגמן: חברי בטיפולים באמנויות תתכוננו לעוד 15 שנה לא מוסדרים.

עידית סילמן: חברים שנייה.

עידית סילמן: אני ממש מצטערת, לא יהיה כאן דיון כזה.

דקה, אבל אני רוצה לומר - -

עידית סילמן: רגע, רגע, תעצרו, תעצרו.

לא, משהו לפרוטוקול.

נציגת משרד הבריאות - -

עידית סילמן: תעצרו חברים, אני מצטערת, לא יכול להיות שבפתח דבריי אני אבוא ואבקש מזה, ומישהו פה ישר יתחמם ומישהו פה יגיד, זה לא יעבוד ככה.

עידית סילמן: אף דיון בוועדת הבריאות הזאת של הכנסת לא התנהל באופן הזה, גם כשהתווכחנו על דברים מהותיים יותר, שאיחוד מוקדי חירום ש-16 שנה ניסו להעביר אותו.

עידית סילמן: לא יהיה דבר כזה.

עידית סילמן: כולנו פה בצורה כזאת או אחרת מטפלים, מטפלות, עברו, באים מתוך העולם הזה.

עידית סילמן: באנו לזה מתוך השקפת העולם הזאת, אז אני מבקשת שכולם ינשמו ויירגעו רגע.

עידית סילמן: אם צריך, נביא לכם מטפלים באמנות, לכל אחד מאתנו.

עידית סילמן: חברים אי אפשר שכנסת ישראל, זה הפנים שלה כלפי חוץ.

עידית סילמן: אנחנו באים לעשות טוב ואנחנו מראים רע?

עידית סילמן: לא יכול להיות.

עידית סילמן: אנחנו קודם כל נכבד אחד את השני, נדבר בכבוד.

עידית סילמן: גם החברים מהמשרדים, אני מבקשת מכם לנשום עמוק.

עידית סילמן: מי שצריך, נעלה אותו וננהל דיון מכובד.

עידית סילמן: די, לא יהיה כאן.

מיכל שיר סגמן: אני רק רוצה להשלים את המשפט כי לא הצלחתי להשלים את המשפט האחרון.

מיכל שיר סגמן: מאחר וחקיקה בקריאה ראשונה לא דומה בכלל לחקיקה בשנייה ושלישית.

מיכל שיר סגמן: אני מציעה שאנחנו כן נשאיר את ההגדרה של תואר אקוויוולנטי.

מיכל שיר סגמן: אם המל"ג יכול לפקח, אם החינוך יכול לפקח, אם משרד הבריאות יכול לפקח.

מיכל שיר סגמן: את ה-drill down של מה של מה המשמעות של זה, איך עושים את זה ואם עושים את זה, בסדר?

מיכל שיר סגמן: הינה, אמרתי את זה, ואם עושים את זה, כי בקריאה ראשונה זה לא אומר כלום, זה רק שומר איזו תעודת ביטוח לחוק.

מיכל שיר סגמן: בואו נשאיר את זה לדיונים של שנייה ושלישית, כי לבוא ולהתנגד עקרונית היום למשהו שבית המחוקקים מסוגל לשנות, מה המל"ג יכול להתנגד, אנחנו נשכנע אותו אחר כך משהו אחר, לקראת שנייה ושלישית.

מיכל שיר סגמן: אם כן, אם לא, אולי מישהו אחר, אולי נוריד את הסעיף הזה?

מיכל שיר סגמן: הינה, גם הרב גפני וגם יעקב אשר יושבים כאן, אולי נוריד את הסעיף, ואללה אני לא יודעת, לא יודעת.

מיכל שיר סגמן: אבל אני אומרת, אם אנחנו עכשיו תוקעים את זה לקריאה ראשונה בגלל ניסוח, אנחנו נופלים לעוד 15 שנה ושזה יהיה ברור לכל היושבים פה בשולחן.

מיכל שיר סגמן: לכן אני מבקשת אורח רוח, סבלנות ופתיחות.

מיכל שיר סגמן: חוק לא נראה בקריאה ראשונה כמו שהוא נראה בשנייה ושלישית.

מיכל שיר סגמן: אפשר גם לסייג את זה, היועצת המשפטית, אולי באיזשהו באופן, לרשום תואר אקוויוולנטי או ניסוח משפטי כלשהו ששייך לזה, כשהמשמעות שלו זה פיקוח, כשהמשמעות שלו זה אותן החובות ואנחנו נדאג לנקודה הזו בהמשך הדרך.

מיכל שיר סגמן: בואו נשבור על זה את הראש בשנייה, שלישית, יהיה לנו מושב שלם.

מיכל שיר סגמן: אנחנו חייבים להעביר את זה עכשיו קריאה ראשונה ואם זה לא ברור למי מהשולחן, אז צר לי, צר לי.

מיכל שיר סגמן: גם ידי יהיו כבולות בלהסדיר את המקצוע, זה הכל.

רגדה חכים: אני חושבת שזה יהיה הפסד בכלל, עדיף לא להסדיר אותו - -

עידית סילמן: רגע שנייה, רגדה, רגדה - -

רגדה חכים: אני חייבת לחלוק עלייך כי יש ילדים שנפגעים ישירות בגלל הדבר הזה.

עידית סילמן: רגדה, גם אם יש לך מה לומר, לא קיבלתם את זכות הדיבור.

עידית סילמן: די עם זה, מספיק, לא יהיה כאן דבר כזה.

עידית סילמן: אתם לא יודעים איך להתנהל, זה לא עובד ככה.

עידית סילמן: תראו, אני כאן כדי לעזור לכם.

מיכל שיר סגמן: רגע, ותזכורת למשרדי הממשלה שיש מחוקקים ויש משרדי ממשלה.

מיכל שיר סגמן: פעם אחרונה שאני בדקתי אנחנו בדמוקרטיה.

רגדה חכים: נכון אנחנו הפקידים שלכם אבל עבדתם עלינו, זה העניין פה.

רגדה חכים: אנחנו הפקידים שלכם, זה נכון מאוד, אני יודעת את זה טוב מאוד.

עידית סילמן: רגדה, אבל אני מבקשת לא להתפרץ ככה.

עידית סילמן: הכל בסדר, את תקבלי - -

רגדה חכים: בסדר, אבל כמו שאמרה קרן, ההצעה הראשונה שלכם לא הייתה עם זה.

רגדה חכים: לא הייתה עם זה, עם כל הכבוד ליושבת ראש הוועדה עידית סילמן - -

עידית סילמן: אני מבינה ולכן אני כאן, אבל אני מבקשת שאת תדברי בזמן שלך.

רגדה חכים: אנחנו משרתי הציבור ואני מודה בזה שאני פקידה, אבל עבדו עלי.

עידית סילמן: אוקיי בסדר, רגדה, מספיק.

מיכל שיר סגמן: חמש הצעות חוק, בהצעת החוק שלי ההגדרה הזאת לא קיימת בכלל.

עידית סילמן: חבר הכנסת יעקב אשר, בבקשה.

עידית סילמן: רוצה לומר משהו?

אני רוצה לומר רק דבר אחד.

קודם כל, אני מאוד מכבד את 15 השנה שגם קרן דיברה על זה אתמול, שהיא באמת פעלה בזה במסגרות שונות כדי לנסות לקדם את העניין הזה ואני בעד שהעניין הזה יוסדר.

אנחנו לא נגד, אנחנו בעד.

אבל אני בא ואומר גם דבר נוסף, אי אפשר לטמון את הראש באדמה ואי אפשר לא להבין שבסופו של יום, כל המקצוע הזה הוא עבור ילדים.

הוא לא רק עבור תעסוקה, הוא גם תעסוקה ומחסור גדול בתעסוקה, כי יש לי פה גם החלטת ממשלה מלפני כמה שבועות שמדברת על המחסור בכוח אדם בנושאים פרא רפואיים, או רפואיים מהסוג הזה, עם ועדה שלמה שאמורה לחפש איפה החסמים והכשלים.

אנחנו באים ומציגים לכם שציבור שלם במדינת ישראל, נכון, בגלל אמונה ולא בגלל משהו אחר, מודר באופן אוטומטי מהעניין הזה.

עכשיו, זה לא רק שהוא מודר ולא יכול לעבוד במקצוע הזה, אלא ילדיו שלומדים בבתי הספר, שמדובר על עשרות אלפי ילדים שלומדים בתלמודי התורה, מודרים מהטיפול הזה ברגע שלא יהיו מטפלות שיוכלו להיכנס לתוך בתי הספר או לעבוד במסגרת בתי הספר.

משרד החינוך הכיר בזה בהרבה מאוד דברים וצריך פה רק טיפה יצירתיות כדי לבוא ולומר דבר אחד, מה שאמרתי גם בישיבה הראשונה.

אנחנו לא מבקשים להורדי ברמה, כי הוא זה, אנחנו מוכנים שיהיה גם פיקוח על העניין הזה, פיקוח אקדמאי לכל דבר כפיקוח.

כל השאר, בואו נמצא, אנחנו שולחן עגול, בשביל זה הכנסת היא גם עגולה.

בסוף נמצא את הדרך גם מול משרד הבריאות, כי הרי בסוף מי שמתכלל, מי שנותן את הרישיון זה משרד הבריאות.

וברור שנצטרך להגיע להבנות כאלה ואחרות, איך יוצרים את הדבר הזה, אבל לבוא ולהסכים עם זה שאחוז מהאוכלוסייה, בגלל שהוא בחר להיות מאמין?

זה נכון, יש עוד אמונות, יש פה חברי כנסת שהם מהמגזר הערבי והם התנגדנו לחוק הקנאביס והתנגדו לדברים אחרים בגלל האמונה שלהם.

אז מה?

אז לכן הם לא קיימים, לכן לא צריך לנסות ולמצוא את הפתרונות בשבילם?

יש פתרונות, הפתרונות האלה יכולים לעבוד והפוך, הם רק ישפרו, הם רק יביאו את המקצוע הזה לרמה הנכונה, כי היום מה שקורה שבסוף הורים חרדים ייקחו איזשהו מטפל לא מוסמך או מישהו שלמד, חצי למד וחצי ללא למד ולא עבר את כל מה שצריך ואת זה אנחנו לא רוצים, לא אתם.

אל תדאגו לנו, אנחנו לא רוצים.

אני רוצה שילמדו את אותו מספר שעות, באותה רמה, עם אותן שעות סטאז'.

אבל איך ניצור את זה?

כמו שאמרה מיכל, בהצעת החוק זה מופיע בצורה אחרת, אני הסכמתי להצעה של מיכל שיקראו לזה תואר אקוויוולנטי או לימודי אקוויוולנטיים, אפשר למצוא את השמות ולעשות את זה - -

קרן ברק: אז למה לא הצעת את זה כנוסח?

לא רק את השם, הרי קרן - -

מיכל שיר סגמן: הייעוץ המשפטי כרגע פשוט לא הסכים לזה, ולכן אני אומרת, את הנוסח ואת האיך - -

קרן ברק: לא, לא, לא.

את רוצה שהנוסח השני יישאר כדי שתוכלי להפיל את זה יותר בקלות.

לא תפילי את זה לא ככה ולא ככה.

קרן ברק: אין דבר, אני לא אפיל כלום.

קרן ברק: אתה מלך העולם, באמת, אתה מתחיל עם האיומים שלך כמו תמיד.

קרן ברק: יכול להיות שאני לא אפיל, אבל אתה תהרוס את המקצוע על הדרך בשביל קומבינות שאתם עושים פה עם יושבת ראש הוועדה.

קריאה: קרן, אף אחד לא ייתן פה להרוס את המקצוע.

עידית סילמן: זה לא יפה להגיד קומבינות, אף אחד לא עושה פה קומבינות.

עידית סילמן: זה לא מכבד.

תקשיבי אלי, אל תלמדי אותי, אני לא יודע מה הרזומה שלך, את יודעת טוב מאוד מה הרזומה שלי.

אני הייתי מנהל אגף חינוך, אני לא חושב שאת היית מעולם מנהלת אגף חינוך - -

קרן ברק: את לא מכבדת, קומבינות זה לא מכבד.

אני לא צריך שתשמעי, הפרוטוקול ישמע.

אני הייתי מנהל אגף חינוך בעירייה לא קטנה, וברוך השם הרבה מאוד שנים הייתי גם ראש עיר שכל הנושא של הטיפולים הפרא-רפואיים, כל הנושא של חינוך מיוחד, כל הנושא של ילדים בסיכון היה בטופ שבטופ.

היינו העירייה המובילה, המובילה בכל התוכניות הלאומיות.

אז עם כל הכבוד, עם כל הכבוד, תרגיעי בבקשה.

אני אומר דבר אחד, אני לא בא, אני לא עובד פה בשביל אף אחד, לא מעניין אותי - -

עידית סילמן: הרב יעקב אשר עוד משפט אחרון כי אנחנו לא נסיים.

משפט אחרון.

אותי מעניין דבר אחד, להנגיש את האוכלוסייה החרדית לעניין הזה, נקודה.

איך?

נשב ביחד, אנחנו יודעים לעבוד גם מול משרדי הממשלה.

נמצא את הדרך, אבל מי שבא ואומר כזה ראה וקדש ואם לא, תלכו הביתה, שם אני לא מוכן להיות, זה הכל.

עידית סילמן: אוקיי, חברת הכנסת מיכל וולדיגר, בבקשה.

מיכל מרים וולדיגר: תודה.

מיכל מרים וולדיגר: טוב, אני יושבת כאן באמת בשקט ומנסה להכיל את כל מה שקורה פה, קצת קשה לי.

מיכל מרים וולדיגר: אני באה מתחום של בריאות הנפש, אני מכירה, לא יודעת מי בדיוק יושבים פה, אבל בהחלט את התרומה הענקית של המטפלים באמנות לטובת לאו דווקא ילדים אגב, גם נערים מבוגרים וטף, זקנים וקשישים, זה חוצה את הכל מרגע לידתו ועד יום מותו.

מיכל מרים וולדיגר: אז בהחלט מוקירה וחושבת שאי אפשר להשאיר את המצב כמו שהוא בניגוד לדעת אולי משרד הבריאות, כי מבחינתי אנחנו לא משחקים בנפשות של אנשים וזה מה שעושים, זה מה שאתם בעצם עושים.

מיכל מרים וולדיגר: אתם נוגעים שם במטפלים ואם יהיו פה חאפרים ושרלטנים שימשיכו לטפל בדבר הזה, זה נורא והיום והשאלה איך מוצאים פה, אני לא רוצה לצאת עם חצי תאוותי בידי אבל אני מבינה שאני לא אצא עם תאוותי בידי, בסדר?

מיכל מרים וולדיגר: צריך למצוא את האיזון.

מיכל מרים וולדיגר: יש לי מאוד כבוד והערכה לציבור החרדי ואני חושבת שגם חשוב שיהיו מטפלים חרדיים כי צריך להנגיש תרבות, ומה לעשות שיש תרבות ויש שפה וזה חשוב מאוד.

מיכל מרים וולדיגר: כן יעקב, אני חייבת לומר, אני אגב ביקרתי בבית יעקב וראיתי דברים נפלאים, לא יודעת איך קוראים להם, מכללה?

מיכל מרים וולדיגר: מדרשה?

מיכל מרים וולדיגר: לא יודעת איך ההגדרה שלהם, אבל הם עושים באמת דברים נפלאים.

מיכל מרים וולדיגר: מצד שני, גם שמעתי בנות צעירות שלמדו, לאו דווקא שם, אני לא רוצה להגיד כי אני לא רוצה להחתים, שאמרו לי 'שומר נפשו ירחק', בסדר?

מיכל מרים וולדיגר: אז ברור לנו שיש כאן איזה משהו שצריך להסדיר אותו, חייבים להסדיר אותו.

בדיוק.

מיכל מרים וולדיגר: אנחנו לפני פורים, איך נחפש, איך תחפושת נשים על הדבר הזה, זאת שאלה, בשביל זה אנחנו פה.

מיכל מרים וולדיגר: ברור לכולנו, אני חושבת שכולם סביב השולחן, כולם רוצים בטובת העניין, רוצים לייקר את המקצוע, לשים אותו במקום הנכון, במדרגה הנכונה ולא להביא סתם אנשים, בין אם זה בגיל לא נכון, בין אם זאת הכשרה לא נכונה.

מיכל מרים וולדיגר: צריך להביא את האנשים הכי טובים למקום הזה.

מיכל מרים וולדיגר: אבל בבקשה, כמו שאמרה פה מיכל לפני, אנחנו צריכים להתקדם בשביל הצעד הזה.

מיכל מרים וולדיגר: אז אני לא יכולה להבטיח לכם איך בדיוק יראה בסוף החוק, כולנו פה ביחד נביא אותו למקום מסוים, אבל בואו נתקדם.

מיכל מרים וולדיגר: וזאת הנקודה החשובה לכולנו, תאמינו לי, אני באה משם, תאמינו גם לכל היושבים פה.

מיכל מרים וולדיגר: אין לי שום מניות לא פה ולא שם, החשיבה שלי בסוף על צרכי הקצה, איך נביא אותם שהם יקבלו את הטיפול הכי טוב, הכי משמעותי והכי מקצועי שיש.

מיכל מרים וולדיגר: לכן אני מצטרפת לקריאה של יושבת ראש הוועדה וקריאה של מיכל, וגם קרן, אני בטוחה שגם קרן רוצה את אותו דבר, זה ברור לי קרן.

מיכל מרים וולדיגר: אנחנו שם ביחד, בואו נתקדם והאם זה יהיה נוסח כזה או נוסח אחר - -

קרן ברק: אבל אנחנו לא ביחד.

מיכל מרים וולדיגר: אוקיי.

מיכל מרים וולדיגר: אני מרגישה ביחד איתך, את יכולה להרגיש אחרת ממני.

קרן ברק: אני לא משחקת אותה בנדמה לי.

מיכל מרים וולדיגר: אני לא משחקת אותה בנדמה לי.

מיכל מרים וולדיגר: שוב, קרן, ברמה האישית - -

קרן ברק: אל תזכירו את השם שלי ותצפו שאני לא אענה.

קרן ברק: אל תזכירו את השם שלי - -

מיכל מרים וולדיגר: לא מזכירה, אוקיי סליחה, אז לא קרן.

מיכל מרים וולדיגר: אני מזכירה את האחרים פה בלי קרן, קרן לא כמוני, אבל אני אומרת עוד פעם מדם ליבי, הנקודה הזאת חשובה לי.

מיכל מרים וולדיגר: היא חשובה לילדים שלי, היא חשובה לנכדים שלי, היא חשובה לשכנים ולמשפחה ולכולנו ביחד.

מיכל מרים וולדיגר: אז בואו רגע ננשום עמוק ונתקדם, ונראה איך מתקדמים ולא מפוצצים את זה כי זה עלול להיות שם.

עידית סילמן: אוקיי בסדר.

עידית סילמן: כן חבר הכנסת אלון טל.

אלון טל: תודה גברתי יושבת הראש.

אלון טל: אני מצטער שלא השתתפתי בדיונים הקודמים, אבל אני רוצה לדבר מילה עקרונית על אקדמיזציה וחשיבותה.

אלון טל: אני רוצה לספר שאני עד שהגעתי לכנסת הייתי ראש חוג באוניברסיטת תל אביב ועשיתי מאמץ מאוד מאוד גדול לעשות אפליה מתקנת ממש כדי להבטיח שיהיה אחוז מכובד של סטודנטים חרדים שילמדו אצלנו בחוג.

אלון טל: הכרתי את הציבור הזה והמאמצים הם אמיתיים, ומה שגליתי הוא שבחלק ניכר מהמוסדות, מכללות חרדיות, רמת החינוך שם היא לא מספקת.

אלון טל: אני לא רוצה להעליב אף אחד, אבל כשמישהו מגיע ולא מסוגל לקרוא מאמר באנגלית, לתואר שני אני מדבר, ולא מסוגל לעשות משוואה באלגברה עם משתנה אחד, שזאת בעצם מתמטיקה של כיתה ט'.

אלון טל: זה בעצם המצב ולכן לא יכול - - - בן דוד במבוא לכלכלה, יש לנו בעיה.

אלון טל: אני סבור שבמדיניות ציבורית שמכשירה עובדי ציבור אפשר להתגבר ועשינו חונכות והכל.

עידית סילמן: אבל אלגברה של כיתה ט' הן יודעות כולן, כל מי שהולכת - -

אלון טל: אני מצטער, אני יכול להגיד לך שאנשים מאוד אינטליגנטים - -

עידית סילמן: אני מבינה את הביקורת - -

אלון טל: אני לא זרקתי סתם, אני התייחסתי למקרים רבים, אנשים סופר אינטליגנטים - -

עידית סילמן: לעשות מקבילה של מבחני בגרות - -

אלון טל: אני מצטער, אז אני מספר לך - -

עידית סילמן: לא צריך לזלזל גם.

אלון טל: אני לא מזלזל, אני פשוט אומר לך שהמציאות היא אולי קצת אחרת ואני קצת מכיר את המצב בשטח.

אלון טל: עכשיו, מה אני מנסה לומר?

אלון טל: שאני עושה את ההבחנה בין מדיניות ציבורית ומדעי החברה לבין מקצועות הקשורים לבריאות.

אלון טל: לכן אני חושב שפה אנחנו במדרון חלקלק ולכן אני מבקש, יש לנו לשמחתנו מועצה להשכלה גבוהה שהצליחה במהלך השנים לטפח מערכת טובה שכל העולם מכיר ברופאים שלנו, האחיות שלנו וגם אנשי התזונה שלנו.

אלון טל: גילוי נאות, העסק המשפחתי שלנו זה אקדמיה, אחותי פרופ' לתזונה שם בפקולטה לחקלאות ברחובות.

אלון טל: ואולי באמצעותה אני הצלחתי לקיים שיחה עם מיטב המומחים וכולם מרגישים שאפשר בהחלט לעשות תוכנית, אולי תואר שני, אבל זה חייב להיות במוסד להשכלה גבוהה, מוכר, עם פיקוח ולא איזה משהו על הדרך אקוויוולנטי, כי אני רוצה כאמריקאי לומר לכם separate is not equal, אנחנו מייצרים מערכת חינוך או השכלה גבוהה, ואז מי שיסבול זה מי שילמד כי ידעו שהתואר הזה הוא לא באמת תואר.

אלון טל: ולכן חבל, זה מדרון חלקלק בתחום הבריאות, בואו נגיד קו אדום.

אלון טל: חייבים להתיישר לפי הדבר הזה וזה לטובת המטופלים ובעיקר גם המטפלים שלא יקבלו איזה תואר שהוא בעצם תואר סרק.

אלון טל: תודה רבה.

אתה בדקת בחוץ לארץ לגבי הנושא הזה?

האם בדקת בחו"ל?

יש מקומות, למשל צרפת, אנחנו יודעים את זה מהעלייה שהייתה מצרפת, ששם זה לא היה אקדמאי והמדינה עשתה הסדר שלם כדי באמת לתת את האפשרות להיות מטפלות.

אני לא בדקתי במדינות ה-OECD, אולי אתה בדקת.

עידית סילמן: פתח סוגריים, סגור סוגריים, יכול להיות שמה שאני אומרת עכשיו לא רלוונטי לדיון הנוכחי הזה.

עידית סילמן: אני למדתי במוסדות אקדמיים ודאגתי ללמוד במוסד אקדמי גם כשזה פחות הותאם לי ברמה המגזרית והיה קשה מאוד גם ברמה הדתית, כי היה חשוב לי התואר והאקדמיה.

קרן ברק: איפה למדת?

עידית סילמן: בווינגיט.

קרן ברק: מה למדת בווינגיט ?

עידית סילמן: רגע שנייה - -

קרן ברק: רגע, זה מאוד חשוב גם לאירוע הזה וגם להבין את הכל, לגילוי נאות כדי שתגידי.

עידית סילמן: רגע שנייה, דקה, אני סיפרתי על זה.

קרן ברק: אז מה?

קרן ברק: תספרי שוב, לא כל - -

עידית סילמן: קרן, אל תפריעי לי.

עידית סילמן: אל תפריעי לי.

עידית סילמן: דיברתי על זה בדיון הראשון, את רוצה תלכי תוציאי את הפרוטוקול.

עידית סילמן: אם את מדברת אלי לא בכבוד אז אני לא רוצה.

קרן ברק: אני אוציא על זה עוד שנייה ציוץ, לא פרוטוקול.

עידית סילמן: אז תוציאי ציוץ, מה את מאיימת?

עידית סילמן: אני לא הבנתי אותך בכלל.

עידית סילמן: את מתחילת הדיון נכנסת, מדברת בצורה לא נאותה ולא נחמדה, לא נותנת לאף אחד לגמור שנייה למשפט ונכנסת לו בדברים.

עידית סילמן: כולם כיבדו אותך כאן, אני לא מבינה מה את רוצה.

זאת התנהלות אקדמאית.

קרן ברק: ככה זה באקדמיה באוניברסיטת ירושלים.

עידית סילמן: דיי.

מצוין, אז מה?

עידית סילמן: טוב, בואו נעבור הלאה.

עידית סילמן: כן חברת הכנסת קרן ברק, בבקשה.

קרן ברק: קודם כל אני באמת אשמח לדעת, אם מותר לי לשאול כדי לדעת באמת, את התואר הראשון שלך עשית בווינגיט?

עידית סילמן: עשיתי תואר ראשון בווינגיט, תואר שני בווינגיט וגם עשיתי תואר שני נוסף במנהל עסקים - -

קרן ברק: בווינגיט?

עידית סילמן: לא, לא בווינגיט.

עידית סילמן: מנהל עסקים לא עושים בווינגיט.

קרן ברק: אז איפה עושים?

עידית סילמן: בווינגיט לומדים תואר ראשון ותואר שני, מנהל עסקים עשיתי במקום אחר, גם תואר אקדמי, הכל טוב.

עידית סילמן: את רוצה את התעודות?

את רוצה שאני אפרט לך את התארים שלי?

אני יכול גם כן.

עידית סילמן: אני פשוט באתי לספר שעשיתי את זה שם ולא בגבעת וושינגטון כי אז בתקופתי לגבעת וושינגטון לא היה תואר, היה רק B.ED ולי היה חשוב תואר.

קרן ברק: אז אני לא רוצה להעלים עין מהאינטרסים הכלכליים של ווינגיט באירוע הזה.

עידית סילמן: כן אני רק אומרת שלי ספציפית גם הייתה בעיה ברמה הדתית, זאת אומרת כן ללמוד בווינגיט היה מחיר מאוד מאוד כבד לבחורה דתית שבאה ללמוד שם.

עידית סילמן: גם סיפרתי שלא קיבלתי המלצה דאז מהמוסד הלימודי שבו למדתי לשש שנים - -

קרן ברק: זה לכתבה הבאה של דנה וייס.

עידית סילמן: אז את יודעת, אבל את לא חייבת לכבד, את יכולה להמשיך לצייץ מה שבא לך.

קרן ברק: אני לא מכבדת, תודה.

עידית סילמן: אני רואה שאת לא מכבדת, הכל בסדר, תרגישי בנוח.

עידית סילמן: את יכולה לא לכבד את כולם כאן, אנחנו נמשיך ונכבד אותך כי זאת דרכנו.

קרן ברק: מעולה.

קרן ברק: אז קודם כל אחד, אני חושבת שזה אירוע עם אינטרס כלכלי מובהק של ווינגיט, חשוב לי לומר את זה פה לפרוטוקול.

קרן ברק: האירוע מובהק - -

אני חתום על הצעת החוק, אם עוד פעם תגידי אינטרס כלכלי אני אתבע אותך ותורידי את החסינות שלך.

חוצפנית - -

עידית סילמן: לא הבנתי, אבל הם מוסד אקדמי בכלל, אין להם בעיה.

קרן ברק: תתבע אותי.

קרן ברק: אני חושבת - -

מה זה הדבר הזה?

עידית סילמן: לא הבנתי.

עידית סילמן: אבל הם מוסד אקדמי, איתם אין בעיה.

מי שהולך עם חמאה על הראש שיחשוב פעמיים.

עידית סילמן: שנייה לא הבנתי.

קרן ברק: תתבע אותי, תקלל אותי כמו תמיד, חבורת נוכלים - -

תתחילי את קודם, את אומרת לי לקלל?

את אומרת שזה אינטרסים, אני מדבר על החוק - -

קרן ברק: בסדר.

אני הגשתי את החוק הזה.

זאת אומרת שאם אני הגשתי עשיתי את זה מאינטרס, נכון?

זה מה שאת אמרת.

קרן ברק: אני יודעת מה אני אומרת - -

את יודעת הכל, כי למדת באוניברסיטה בירושלים.

קרן ברק: לא תכניס לי מילים וכמו ששאר הנשים פה חוששות ממך כי אתה כל היום רק צורח ומאיים אז אני לא חוששת ממך, לא תאיים עלי, לא תהיה אלים כמו שאתה תמיד כי אני לא סופרת אותך.

קרן ברק: אתה רק מאיים וצורח ומשתיק את כולם.

קרן ברק: אתה בן אדם אלים ומאיים ותמיד זה כלפי נשים, תמיד.

כלפי נשים?

תתביישי לך.

קרן ברק: אני לא אתבייש לי, הרי זו לא התקרית הראשונה שלנו, נכון?

יש פה שלוש חברות כנסת - -

קרן ברק: כל החוקים בוועדת חוקה נגד נשים, חוקקתם נגד נשים.

כל אחד רואה את ההבדל בניסוח שלך, בהתבטאות שלך, כל הכבוד.

קרן ברק: לא כדאי לך.

15 שנה הצלחת להביא את החוק הזה, נהדר, תמשיכי הלאה.

קרן ברק: עכשיו לגופו של עניין.

קרן ברק: החוק הזה בא להסדיר את הנושא הזה ולקדם אותו קדימה.

קרן ברק: אנחנו כמו שחבר הכנסת טל אמר, אנחנו מובילים בעולם ברפואה, במקצועות הרפואה.

קרן ברק: החוק הזה הוא תיקון של פרא- רפואיים במשרד הבריאות.

קרן ברק: אנחנו ידועים בעולם במקצועות הבריאות ברמה הכי גבוהה שיש, אנחנו עולים ועולים, ועל זה אנחנו מוכרים בעולם וכך אני רוצה להמשיך.

קרן ברק: מה לעשות?

קרן ברק: יש עוד תחומים שבהם יש הרבה מאוד אנשים שרוצים להנמיך אותנו, תפיסת העולם שלי היא לקדם אותי גבוה וקדימה, לא אחורה.

קרן ברק: החוק הזה נולד ממצב שפעם כל הלימודים האלה היו לא לאקדמיה.

קרן ברק: זאת אומרת, הם היו במכללות, הם היו כתוספת למכללות הוראה, הכל היה לא אקדמי.

קרן ברק: גם אז בדיוק במצב שעכשיו אתם מדברים, באו המטפלים ואמרו 'אנחנו גם רוצים רישיון.

קרן ברק: למה המרפאים בעיסוק יכולים, למה קלינאי תקשורת יכולים?

קרן ברק: גם אנחנו רוצים להיות ברמה אקדמית.

קרן ברק: לא אקדמית, רוצים רישיון'.

קרן ברק: אמרו להם 'אתם רוצים להיות כמוהם?

קרן ברק: הם אקדמאים.

קרן ברק: אם אתם רוצים להיות כמוהם, אתם חייבים להיות אקדמאים, כי אתם לא יכולים גם לקבל את הזכות השתמש בתואר של המקצוע וגם לא להיות אקדמאים.

קרן ברק: זה בא עם זכויות וחובות.

קרן ברק: לכן, כל המכללות האלה מה שהן עשו, הן הלכו ובמשך עשור שלם הפכו להיות אקדמיות.

קרן ברק: זה תהליך יקר, זה תהליך ארוך, אבל הוא לטובת המטפלים והמטופלים.

קרן ברק: אנחנו רוצים שהמטופלים בכל המגזרים יקבלו את הטיפול הטוב ביותר.

קרן ברק: לא במגזר אחד יותר טוב ובמגזר אחד פחות טוב, שווה ערך בכל המגזרים.

קרן ברק: דרך אגב, עכשיו אני רק אכניס את הקטע המגדרי.

קרן ברק: לי כתפיסת עולם, בכל המדדים, רוצה שכמה שיותר נשים יצאו לעבודה, בוודאי במגזר החרדי, זה החלום שלי שכמה שיותר נשים במגזר החרדי יצאו לעבודה וישתכרו ולא ישבו בבית.

קרן ברק: זה מה שאני עושה ופה אני פועלת בכל הזירות.

קרן ברק: עכשיו, הובא לידיעתי, חבר הכנסת אשר, שאתה בתור ראש עיריית בני ברק גם פתחת מוסדות לימודיים לחרדיות.

קרן ברק: זה חתום עליך, זאת אומרת אתה הבאת את האירוע הזה לכלל מיצוי כשאתה היית ראש עיריית בני ברק.

קרן ברק: אנחנו עברנו את התקופה הזאת, המוסדות האלה היו כאלה, כולם נלחמו שזה יישאר לא אקדמי, משרד הבריאות אמר 'אז תישארו לא אקדמיים, תהיו לימודים תעודה.

קרן ברק: אין לנו בעיה, אבל אם אתם רוצים לקבל רישוי ורישיון כמו שאר המקצועות הפרא-רפואיים, אתם חייבים להיות אקדמיים ולכן הם עשו את המסלול הזה.

קרן ברק: אנחנו באנו בתחילת הדרך, אמרנו חבר'ה, אנחנו במשוואה הזאת עשינו כל מה שביקשתם.

קרן ברק: הפכנו להיות אקדמיים, הכשרנו את המוסדות שלנו, איפה אתם במשוואה?

קרן ברק: איפה האחריות שלכם להחזיר לנו?

קרן ברק: זה הסכם של שני הצדדים.

קרן ברק: אנחנו עושים את הצד שלנו, הצד שלכם זה לתת לנו את הרישיון.

קרן ברק: זה כל החוק הזה.

קרן ברק: אנחנו קיימנו את חלקנו בעסקה, העסקה שלכם זה לתת לנו רישיון על כל העבודה שעשינו, אחרת למה עשינו את זה?

קרן ברק: להישאר לימודי תעודה?

קרן ברק: ואז הם באו ואמרו ואללה, נפל על האסימון, צודקים, עשיתם כל מה שעשינו, צ'ק ליסט, צ'ק ליסט, מגיע לכם.

קרן ברק: מגיעה לכם ההכרה הזאת שהבטחנו לכם בתחילת הדרך.

קרן ברק: עכשיו, המקצוע הזה שוב אני אומרת, הוא במשרד הבריאות.

קרן ברק: אתם יכולים להגיד 'אנחנו חושבים שזה לא מתאים למשרד הבריאות, שזה בכלל צריך להיות בהוראה', גם בסדר.

קרן ברק: זה צריך להיות חלק מלימודי מורים, הכל בסדר, אבל ברגע שהחלטתם להגביה, הרי למה זה במשרד הבריאות?

קרן ברק: כי אתם רוצים שטיפול רגשי ונפשי זה כמו טיפול פיזי.

קרן ברק: אתה לא עושה הנחות לרופא שלמד שנתיים בלימודי תעודה שיטפל, לא תיתן לו.

קרן ברק: וגם אני לא מצליחה להבין, קלינאיות תקשורת ומרפאות בעיסוק יש במגזר הזה אותו דבר, בדיוק אותו דבר.

קרן ברק: זאת אומרת, למה שמי שניגשת לילד שלי או לכל ילד אחר, שהיא קלינאית תקשורת או מרפאה בעיסוק, כן יהיו לה את הסטנדרטים הגבוהים ביותר, אבל מישהי שנוגעת בו אם הוא עבר פגיעה פיזית מינית, בריונות, לא משנה מה, לא תהיה את ההכשרה הזהה?

קרן ברק: עכשיו, למה אני כועסת על מה שקורה פה?

קרן ברק: כי אני אמרתי שאני רוצה לזוז קדימה.

קרן ברק: אנחנו נמצאים היום בדיוק באמצע, במקום שבו צריך לזוז קדימה, להחזיר את זה ללימודי תעודה זה להחזיר את זה אחורה.

קרן ברק: זה לא קדימה ואנחנו נמצאים במקום X , בציר הזמן אני רוצה להפוך את המקצוע הזה ליותר טוב, ליותר מתקדם, שהעוסקים בו יהיו ברמה המקצועית והאתית וכל הכללים שחלים עליה ברמה הכי גבוהה, ולימודי תעודה מחזירים את זה 20 שנה אחורה.

קרן ברק: וזה לא משנה מה, לא משנה גם אם תשפיל אותי וזה, ותלך לגדעון סער ותעשה את כל הקומבינות הפוליטיות שלך, הכל ביחד - -

קריאה: אל תערבי כאן את העניינים, סליחה - -

קרן ברק: עדיין, עדיין יש לנו עוד כמה מוסדות במדינת ישראל, ואת המקצוע, להרוס אותו לא ניתן.

קרן ברק: אתם יכולים לא לקדם אותו, אבל לא להרוס אותו ולימודי תעודה זה להרוס אותו.

עידית סילמן: תודה.

קרן ברק: רגע.

קרן ברק: את אמרת, חברת הכנסת שיר, אתמול, משהו אחר לחלוטין ועכשיו את חוזרת ללימודי תעודה.

מיכל שיר סגמן: לא חזרתי ואמרתי יותר מזה - -

קרן ברק: שמעתי בפירוש.

מיכל שיר סגמן: שאני לא מסכימה ללימודי תעודה.

קרן ברק: אבל מה שהגיע עכשיו זה לימודי תעודה.

מיכל שיר סגמן: לא נכון.

קרן ברק: מה שהגיע עכשיו זה לימודי תעודה, כן נכון.

מיכל שיר סגמן: לא נכון, זה לא נכון.

אמילי חיה מואטי: חברותיי, אפשר להנמיך טיפה את זה?

אמילי חיה מואטי: אנשים כאן הלכו לישון ב-5:00 בבוקר.

עידית סילמן: אז חברת הכנסת אמילי מואטי ברוכה הבאה.

עידית סילמן: אנחנו פה באמת כבר בכמה דקות, יותר, של צעקות, מהומה רבה על לא דבר, ולא מובן למה, כי באנו לעשות טוב ובסוף צועקים פה.

עידית סילמן: אז טוב שבאת, הכל טוב, רק אפשר לדבר בשפה רגועה.

אמילי חיה מואטי: אני מבינה את כולם, רק הדציבלים, אני פשוט - -

עידית סילמן: כן בדיוק.

עידית סילמן: חברת הכנסת אמילי מואטי תרצי להוסיף משהו?

אמילי חיה מואטי: אני ארצה להגיד.

אמילי חיה מואטי: דיברתי עם קרן - -

קרן ברק: מי?

אמילי חיה מואטי: כן קרן, אתמול בטלפון, עם חברת הכנסת קרן ברק.

קרן ברק: ביום ראשון.

אמילי חיה מואטי: סליחה, אני כבר לא זה - -

עידית סילמן: תדייקי בבקשה כשאת מדברת על - -

אמילי חיה מואטי: כן.

אמילי חיה מואטי: אני נוטה להתחבר לדברים שהיא אומרת, באתי להקשיב להמשך הדיון ולא להשמיע את עצמי.

אמילי חיה מואטי: השמעתי את עצמי מספיק היום.

עידית סילמן: יופי, אז תודה רבה.

עידית סילמן: מכם אנחנו נעבור הלאה - -

מיכל שיר סגמן: רגע, אני רק רוצה לחדד.

מיכל שיר סגמן: לא רק שאני לא מסכימה לתעודה מוכרת, אני אומרת כאן ועכשיו, אני מאוד מקווה שאנחנו נעביר את זה בקריאה ראשונה, אפילו עם איזושהי הגדרה אמורפית.

מיכל שיר סגמן: ואני שוב חוזרת לכל מי שמיד קופץ, זה לא מחייב עדיין אף אחד ושום דבר, לא את משרדי הממשלה, לא את הארגונים, לא את התארים, לא את החרדים, אף אחד.

מיכל שיר סגמן: זאת קריאה ראשונה, תשחררו.

מיכל שיר סגמן: אבל, אני כבר אומרת שאם אנחנו לקראת שנייה ושלישית לא מצליחים להגיע לאיזשהו הסדר, אני אמרתי את זה, אמרתי את זה גם לחבר הכנסת אשר, גם אמרתי את זה כאן קבל עם ועדה, אני אוריד את הסעיף הזה, הכל בסדר.

מיכל שיר סגמן: אבל אני כן חושבת שמאמינה שאנחנו צריכים לעשות את כל המאמצים האפשריים בחשיבה מחוץ לקופסא, מאחר ומדינת ישראל היא מדינה מגזרית והיא לא שייכת רק למגזר אחד.

מיכל שיר סגמן: אפשר להתווכח עם זה, רק שזה לא שייך לחוק הזה, זה כבר חוק שהוא הרבה מעלינו, אוקיי?

מיכל שיר סגמן: אבל זאת עובדה.

מיכל שיר סגמן: לכן המטרה שלנו היא כן לחשוב מחוץ לקופסא, היא כן לאפשר לכלל המגזרים מבלי לפגוע, לא ביוקרת המקצוע, לא באיכות ולא במקצועיות.

מיכל שיר סגמן: פשוט למצוא דרך.

מיכל שיר סגמן: מהי הדרך?

מיכל שיר סגמן: בואו נדבר על זה, אבל כרגע בואו נעביר את זה קריאה ראשונה, למען השם.

עידית סילמן: חברים, אנחנו מעכשיו נצטרך לקצר ולכל אחד 2 דקות, כדי שנוכל להספיק את הדיון כפי שציינתי.

עידית סילמן: אז פרופ' הוד אורקיבי, ראש צוות החקיקה.

הוד אורקיבי: תודה, אני ראש צוות החקיקה מטעם האיגוד המקצועי יה"ת והמועצה העליונה - -

אמילי חיה מואטי: שלום אדוני, כמה נהדר לראות אותך.

הוד אורקיבי: שלום, כן, הסטודנטים שלנו צהלו ושמחו על הקריאה הטרומית, תודה.

הוד אורקיבי: אני רוצה לציין כמה דברים.

הוד אורקיבי: דבר ראשון, מתקיים פה איזשהו דיון לגבי זה שאין מענה בעצם לחברה החרדית.

הוד אורקיבי: אנחנו באוניברסיטת חיפה, יש לנו שלוחה בבני ברק, שנפתחה אני לא יודע באיזו שנה ומי היה ראש העיר.

אני.

הוד אורקיבי: מעולה.

הוד אורקיבי: השלוחה הזאת מעניקה תואר שני אקדמי מפוקח מל"ג לנשים ולגברים בנפרד בטיפול באומנות ובפסיכודרמה.

הם בדרך להוריד לכם את זה.

הוד אורקיבי: סליחה, אני מבקש אם אפשר רק לתת לי לדבר, כמו שאמרו, לא להיכנס, תודה.

הוד אורקיבי: מה שאני רוצה לציין, שמתנהל פה בעצם איזשהו דיון כאילו שהמציאות הזו לא קיימת.

הוד אורקיבי: ואני מנסה להבין מחברות הכנסת ויו"ר הוועדה מדוע מתעלמים מהעובדה שקיים מענה בחברה החרדית?

הוד אורקיבי: והמענה הזה, עכשיו אני דיברתי גם על המל"ג וידוע לי שהולכת להיפתח תוכנית דומה במכללת הרצוג למגזר החרדי, מפקוח מל"ג.

הוד אורקיבי: זה דבר ראשון שאנחנו כאילו מתעלמים, יש בעיה אבל אין בעיה.

הוד אורקיבי: אז איפה הבעיה נוצרת?

הוד אורקיבי: הבעיה נוצרת כשמדובר בתוכנית שאינה מפוקחת, אין שום דרך לפקח על תוכנית מבחינה אקדמית, אם התוכנית אינה תחת המל"ג, נקודה.

הוד אורקיבי: החיה הזאת לא קיימת, זה דבר ראשון.

הוד אורקיבי: דבר שני שאני רוצה להדגיש, זה שכבוד השר יעקב ליצמן, הרב יעקב ליצמן הוא זה, אני חושב שאני הכי ותיק פה יחד עם חברת הכנסת ברק, שישבנו ב-2008 בחדר הזה עם ליצמן שהיה אז סגן שר.

הוד אורקיבי: אני לא הייתי בכנסת, אבל אני ליוויתי את החקיקה מאז והדרישה לאקדמיזציה הייתה תחת המשמרת של השר חבר הכנסת יעקב ליצמן.

הוד אורקיבי: נעשתה הבטחה שלטונית של משרד הבריאות להסדיר את המקצוע הזה, זה כתוב שחור על גבי לבן בחוזר מנכ"ל.

הוד אורקיבי: אם המקצוע יהפוך לאקדמי, המקצוע ייכנס לחוק מקצועות הבריאות.

הוד אורקיבי: מתקיימים דיונים עם הייעוץ המשפטי של הוועדה מעל הראש שלנו, עם שום גוף מקצועי של המקצוע עצמו, למרות שאנחנו בקשר הדוק מאוד עם משרד הבריאות תודה לאל.

הוד אורקיבי: אבל מקיימים דיונים מקצועיים ומתעלמים מאינפוטים שלנו, עם כל הכבוד, יש היסטוריה שצריך לקחת אותה בחשבון.

הוד אורקיבי: מעבר לכך, האקדמיזציה של המקצוע, שעברה במהלך כל השנים, הובילה את מדינת ישראל להיות, ואני אומר את זה באחריות, אור לגוים.

הוד אורקיבי: אנחנו מובילים היום את המקצוע בעולם גם קלינית, גם מחקרית וזה רק בזכות העניין האקדמי.

הוד אורקיבי: אנחנו לא מסכימים שהמקצוע הזה ידורדר 20 שנה אחורה ואנחנו תומכים בהסדרה מלאה אקדמית בפיקוח.

הוד אורקיבי: לא ניתן לדאוג לשלום הציבור ולאתיקה, שאני בטוח שחשובה לחברות הכנסת.

הוד אורקיבי: חברת הכנסת עידית סילמן, גם נפגשנו בכנס של תוכנית עמיתים שאני חקרתי את התוכנית הזו, נשאת דברים מאוד מרגשים ואם בריאות חשובה לחברות הכנסת, אין פה שום דרך להתעלם מהעובדה שכבר קיימת תשובה וקיים פתרון לחברה החרדית.

הוד אורקיבי: משפט אחרון.

הוד אורקיבי: לא ייתכן שאנחנו נקבל סמסים מהחברה החרדית שמופעל לחץ ויש נשים חרדיות שפוחדות, חוששות, יש לי את הסמסים האלה.

הוד אורקיבי: זה גובל, אני לא יודע במה, על כל הנושא הזה שמאיימים עליהן בגלל שהן לומדות באקדמיה.

הוד אורקיבי: אנחנו לא ניתן לדבר הזה יד, נקודה.

עידית סילמן: אוקיי.

אני מבקש שנייה אחת להגיב על העניין הזה.

עידית סילמן: אוקיי כן.

הייתי שמח מאוד, דווקא שמעתי עליך הרבה דברים טובים ואמרתי לך גם, אני הייתי ראש עיר ובמבח"ר עבדו בזמני ולא רק שעבדו, אלא גם עזרנו להם כעירייה.

אבל אני חושב שצריך לשים את כל התמונה, צריך להיות הגון בעניין הזה.

כמה אחוז מהציבור החרדי לומד לימודים אקדמיים בפורמט הזה שדיברת עליו, אל מול כמה בוגרים ובוגרות יש בכל שנה ואני אקח רק את הבנות.

אני אתן לכם נתונים, אפשר לפתוח את זה בכל אתר של משרד החינוך ואתם רואים את זה.

בתש"פ ותשפ"א בתיכון עד יב', כולל יב', למדו 14,000.

אלה שגמרו תיכון ועברו ל-יא', יב', ככה זה נקרא בסמינרים, זה 11,086 בנות.

אלה שעולות ל-יג' ואלה שממשיכות בכל מיני לימודי תעודה כאלה ואחרים, אני מדבר על כל המגזר החרדי בנות כרגע, זה בין 7,500 ל-8,000 מתוך אותן 11,086.

חלקן הולכות מתחתנות, חלקן זה וחלקן גם הולכות למקומות אחרים.

כמה מתוך זה נמצאות באקדמיה בצורה כזו או אחרת, יש גם כאלה שהולכות ישר לאקדמיה, שאלו את הרב שלהן, זה בעיה שלהן וזה לא עניין של אף אחד.

כמה יש כאלה? 5%, אולי 6%.

לכן זה מה שאני מנסה להגיד מההתחלה.

כשאתם מדברים על הציבור החרדי, אתם הרי לא יכולים לדעת מהו הציבור החרדי.

צריך לבוא, אם אתה חוקר את הדבר הזה ואתה ידוע, אתה יודע טוב מאוד שמבח"ר, אם הייתה הנחייה של רבנים שאפשר ללמוד, היו 800 שלוחות של מבח"ר, בכל הארץ.

אבל הן לא קיימות הרבה מאוד שנים וגם לא יהיו קיימות הלאה, למה?

כי יש לנו אמונה, אנחנו בעייתיים, מה לעשות?

אבל אנחנו כאלה ואנחנו פה, אנחנו לא הולכים לברוח מהארץ.

לכן כל המטרה שלנו, ואני חוזר על זה עוד פעם - -

עידית סילמן: חבר הכנסת אשר בוא - -

לא, אני חייב לומר את זה כי אמרו פה כמה פעמים שאנחנו רוצים לוותר, שיהיה פחות, שיהיה יותר נמוך.

לא.

אנחנו מנסים לחפש ויהיה לנו מספיק זמן למצוא את הפתרונות האלה, איך מגיעים לאותה רמה, גם הרעיון הזה של מבח"ר ואוניברסיטת חיפה, גם נולד אחרי התנגדות ענקית של המל"ג ואתה יודע את זה.

עד היום הם מתנגדים לדבר הזה של תואר ושני ומנסים לחפש אולי פתרון לעניין הזה, כי חסמו את התואר השני לגמרי.

עידית סילמן: אוקיי, חבר הכנסת אשר - -

הוד אורקיבי: אני דווקא ביררתי את זה אתמול עם המל"ג והם אמרו שהם כן שמחים וזה לא תהליכים ארוכים.

חוץ מהמל"ג יש עוד אנשים בעולם.

עידית סילמן: אוקיי.

עידית סילמן: אז חברת הכנסת אמילי מואטי רצית לומר משהו?

אמילי חיה מואטי: כן.

אמילי חיה מואטי: חבר הכנסת אשר, בני אדם הם אף פעם לא הבעיה, הם תמיד הפתרון.

אמילי חיה מואטי: אז גם להגיד 'אנחנו הבעיה' אני בטוחה שיש דרכים - -

מי זה אנחנו?

אמילי חיה מואטי: רגע, אתה אמרת את זה עכשיו.

שאנחנו הבעיה.

אמילי חיה מואטי: יפה.

אמילי חיה מואטי: אני לא מסכימה איתך - -

אנחנו בעייתיים, נכון.

אמילי חיה מואטי: לא, לא מקבלת את זה.

אמילי חיה מואטי: בני אדם הם אף פעם לא הבעיה, הם תמיד הפתרון.

אמילי חיה מואטי: אני חושבת שהדרך הכי טובה באמת, מכיוון שמדובר בטיפול נפשי ולא במכירת חלקי חילוף לרכב, עם כל הכבוד, צריך שהדברים האלה יהיו כפופים לאיזושהי אתיקה והדרך הכי טובה והכי אינטליגנטית להכפיף אותם לאותה האתיקה, זה דרך האקדמיה ודרך אותם לימודים.

אמילי חיה מואטי: לכן יכול להיות - -

אין כללי אתיקה על מקצועות אחרים שיכולות - -

אמילי חיה מואטי: מעט מאוד.

יש, יש.

אמילי חיה מואטי: תן לי בבקשה דוגמה על מקצוע של טיפול - -

יש, יש, אני מסכים לחתוך על כל כלל אתי שיש.

אמילי חיה מואטי: אין בעיה, תן לי דוגמה - -

קרן ברק: למה אתה לא מבקש את זה לפסיכולוגים?

אמילי חיה מואטי: גם לפסיכולוגים.

קרן ברק: לא, אני אומרת, את צודקת, למה הוא לא מבקש להנמיך פסיכולוגים.

אמילי חיה מואטי: לכן חברות וחברים - -

מיכל שיר סגמן: סליחה, אני נאלצת לצאת.

מיכל שיר סגמן: אני מאוד מאוד מקווה שכשאני אשמע מה קרה עד השעה 15:00, שתבינו שאין פה אנחנו והם, אין כאן טובים ורעים.

מיכל שיר סגמן: בסוף, בסוף המטרה היא שכולם אבל כולם יצאו מרוצים.

מיכל שיר סגמן: אם מישהו יצא לא מרוצה, אז לא יהיה חוק.

אמילי חיה מואטי: בסופו של דבר מדובר בבני אדם - -

קרן ברק: - - על הסיכום אתמול לעומת מה שכתוב היום.

מיכל שיר סגמן: בדיוק אחד לאחד מה שאמרתי אתמול.

קרן ברק: לא, אתמול היה לך נוסח ברור עם מילים דבוקות וזה הפוך לחלוטין ממה שהיועצת המשפטית אמרה פה היום.

אמילי חיה מואטי: תמשיכו לאתגר את הפרעות הקשר שלי וגם אני אצטרך טיפול באמנות ובהקדם.

מיכל שיר סגמן: אני עומדת מאחורי הנוסח הזה.

קרן ברק: אז תקריאי אותו, לפני שאת הולכת תגידי מה הנוסח.

מיכל שיר סגמן: הרגע דיברנו על זה.

מיכל שיר סגמן: תואר אקוויוולנטי.

קרן ברק: לא, היא הקריאה תואר, לימודי תעודה.

קרן ברק: את תגידי בקול מה הנוסח.

מיכל שיר סגמן: אין לימודי תעודה ולא יהיה בחוק - -

קרן ברק: אבל זה מה שהיא הקריאה בשמך.

עידית סילמן: רגע, שנייה, שנייה - -

קרן ברק: משהו אחר, לפני שאת הולכת - -

עידית סילמן: אנחנו גם נוכל להיכנס לפרוטוקול - -

מיכל שיר סגמן: אני מבקשת להזכיר שהחוק אמור עוסק בבריאות הנפש, בואו נתחיל מלאחסן את האגו לכמה דקות.

קרן ברק: היא הקריאה נוסח אחר מיכל, אז שתקריא את הנוסח - -

עידית סילמן: אני רשמתי אותו במקרה כי רציתי לוודא.

עידית סילמן: היא קריאה, תקני אותי היועצת המשפטית "לימודי שווי ערך בפיקוח מוסד אקדמי" זה מה שהיא אמרה.

מיכל שיר סגמן: וזה תואר אקוויוולנטי קרן.

קרן ברק: זה לימודי תעודה.

קרן ברק: זה לימודי תעודה מה שהיא הקריאה.

עידית סילמן: אין בעיה, בסדר, לכן היא אמרה שהיא פותחת את הניסוח לדיון ושואלת.

עידית סילמן: חברים, לא הבנתם, אין פה החלטה.

עידית סילמן: הציעה היועצת המשפטית ניסוח, אם הוא יכול בנוסף לתואר האקדמי, אז בואו נבדוק.

קרן ברק: אבל את אמרת שזה קיים במקום אחר, לא עכשיו שכל אחד יכניס - -

מיכל שיר סגמן: תואר אקוויוולנטי - -

קרן ברק: אז יש לזה הגדרה.

קרן ברק: אבל הוא גם לא מונח - -

אמילי חיה מואטי: גברתי יושבת הראש.

עידית סילמן: טוב, אנחנו נחליט על המהות אם אנחנו באמת - -

ננסה בין הקריאה השנייה לשלישית.

קרן ברק: לא.

קרן ברק: יש היתר כי אתה כופפת את גדעון סער כבר והכל סבבה.

עידית סילמן: סליחה, ביקשת לדבר - -

אמילי חיה מואטי: לא סליחה, גברתי יושבת הראש אני לא סיימתי, מה קורה?

עידית סילמן: לא סיימת?

עידית סילמן: אז קדימה, אז בואו נסיים.

אמילי חיה מואטי: חבר הכנסת שיר ביקשה להגיד שהיא יוצאת רגע ואז הן התחילו - -

עידית סילמן: חברת הכנסת מיכל שיר זה מייצר לנו פה בלאגן, אז כן בקשה אמילי.

אמילי חיה מואטי: אני לא מדברת רק על עניינים כמו שרלטנות שמאוד מאוד נפוצה בתחומים האלה ואני לא מדברת רק על סוגיות אתיות.

אמילי חיה מואטי: אדם מפקיד ולעיתים מפקיר את הנפש שלו בידי סמכות.

אמילי חיה מואטי: הסמכות הזאת צריכה להיות כפופה לאתיקה ברורה ומנוסחת, בלי להשאיר כל מיני פריצות.

אמילי חיה מואטי: עכשיו, אני רוצה חבר הכנסת יעקב אשר, שהחוק שלנו יעבור.

אמילי חיה מואטי: אני רוצה שנשב ונפתח את זה, אני רוצה שנדבר עם אנשי המקצוע הכי טובים.

אמילי חיה מואטי: אני מעדיפה שזה לא ייעשה בצרחות וחילופי האשמות.

אמילי חיה מואטי: גברתי יושבת הראש, בואו ננסה להתכנס בהקדם שוב, אולי רק חברי הכנסת המציעים ולנסות לעבוד על נוסח שיתאים לכולנו ושההצעה החשובה הזאת תעבור ותסיים את הקריאות שלה בכנסת, ותיכנס לספר החוקים.

עידית סילמן: בסדר.

עידית סילמן: אני חושבת שהמהות היא האם אנחנו בכלל רוצים לדבר על לימודים שהם לא לימודים אקדמיים, זאת אומרת במוסד אקדמי מוכר, או שאנחנו רוצים לדבר על לימודים בעוד מקומות שלא משנה מה יהיה הנוסח, שייפקחו עליהם או לא ייפקחו עליהם - -

אמילי חיה מואטי: אני חושבת שהבנת את הסוגייה.

אמילי חיה מואטי: בבקשה כן, רק שם לפרוטוקול.

תמי ירמיהו: תמי ירמיהו, יושבת ראש יה"ת, האגודה לטיפול באמצעות אמנויות.

תמי ירמיהו: אני רוצה קודם כל לענות - -

עידית סילמן: משפט אחד, כי כבר יה"ת דיברו, בסדר?

עידית סילמן: ואנחנו רוצים להספיק את כולם.

תמי ירמיהו: אוקיי, אז אני רוצה רק קודם כל לענות לרב יעקב אשר.

יעקב אשר מספיק.

תמי ירמיהו: אוקיי, ולומר שכרגע במשרד החינוך לומדים 850 מטפלים באמצעות אמנויות בעלי תואר שני, או לימודי תעודה שהם לימודים מאושרים שהם עובדים בתוך המערכת של החינוך המיוחד, של המוכר שאינו רשמי והם כולם חרדים.

תמי ירמיהו: בנוסף לזה יש 1,500 - -

אבל הם לא למדו באקדמיה.

תמי ירמיהו: הם למדו באקדמיה, הם למדו במבח"ר, הם למדו בבר אילן והם למדו בתוכניות נוספות.

תמי ירמיהו: בנוסף לזה, 1,500 מטפלות חרדיות נותנות מענה במדינת ישראל, כולן בעלות תנאים שעומדים בכל הדרישות האקדמיות.

תמי ירמיהו: כך שיש בהחלט במדינת ישראל מענה לחברה החרדית שרוצה לבוא ולתת מענה.

הראיתי לך את האחוזים האלה, את יכולה לסתור אותם?

תמי ירמיהו: מתוך האחוזים האלה - -

עידית סילמן: אוקיי, בואו נתקדם, בסדר?

עידית סילמן: משפט אחרון בבקשה.

תמי ירמיהו: ברגע שאומרים 'לימודי תעודה' או אומרים 'לימודים שווי ערך בפיקוח אקדמי' שזה לימודי תעודה בגרסה אחרת, אומרים שבעצם פותחים את הכל להפקרות במדינת ישראל.

עידית סילמן: אוקיי, בסדר, רשמתי את זה.

עידית סילמן: כן היילי, בבקשה.

אמילי חיה מואטי: מתנצלת, אני הולכת לוועדת חוק שירות הביטחון, סליחה.

היילי הילדה רוזנבלום: צוהריים טובים.

היילי הילדה רוזנבלום: אז אני ד"ר היילי רוזנבלום, אני מהמכללה האקדמית בווינגיט ואם אנחנו רוצים לדבר קודם כל על נושא של מקצועיות, כי הזמן קצר שגם לי נשאר עכשיו לדבר.

היילי הילדה רוזנבלום: חשוב לציין, אם לא כולם יודעים, שעכשיו המכללה שלנו בעצם המכללה הגדולה ביותר בארץ, היא המוסד בעצם שנקרא "המרכז האקדמי ווינגייט לוינסקי" כך שאם אנחנו רוצים לדבר על מקצועיות של מקום, אין ספק שכולם יודעים את הרמה שקיימת במכללה האקדמית בווינגיט ובמיוחד עכשיו שגם אנחנו חברנו למכללה בלוינסקי.

עידית סילמן: כן, בגלל זה לא הבנתי למה כשאמרתי את זה אז קרן אמרה שהכל עניין כלכלי, כי חשבתי שזה אולי לא אקדמי, אז לא הבנתי מה היה ה-issue.

היילי הילדה רוזנבלום: ממש ככה, אני מסכימה איתך כי אנחנו מדברים עכשיו על המרכז הכי גדול בארץ בעצם להכשרה מקצועית וזה הדגש.

עידית סילמן: אוקיי בואו נתקדם הלאה.

היילי הילדה רוזנבלום: ולכן אני קודם כל באמת רוצה לברך על כל מה שקורה פה, למרות כל הקשיים שאנחנו עוברים בדרך.

היילי הילדה רוזנבלום: אבל שימו לב, זה שהאוכלוסייה החרדית בחרה לבוא אלינו למכללה האקדמית בווינגיט עם התוכנית שאנחנו בנינו, סופר מקצועית ולא בוחרת, כמו שאמרו את המשפט הזה שאולי חס וחלילה 'שוק שחור' או מה, אנחנו צריכים לשמור על זה, להיפך.

היילי הילדה רוזנבלום: לעשות את כל המאמצים שהאוכלוסייה תקבל את הסופר מקצועיות עם הפיקוח שצריך ואני מזכירה שהתוכנית שאנחנו פועלים על פיה היא בעצם התוכנית המקורית של שלוש שנים לימודים - -

קרן ברק: למה אתם לא מבקשים שזה יוכר?

קרן ברק: למה אתם לא מבקשים מהמל"ג שזה יהיה תואר שני כמו שבית ברל עשו ואורנים, למה לא?

היילי הילדה רוזנבלום: תני לי לסיים, תני לי לסיים.

קרן ברק: תסבירי לי את זה, אני רוצה להבין.

עידית סילמן: אבל שנייה, תני לה לסיים קרן.

היילי הילדה רוזנבלום: אני אסיים ואני אשיב לשאלה שלך.

היילי הילדה רוזנבלום: אני ברצף של אמירה משהו, יש לי דרך של חשיבה אז תכבדי אותי.

היילי הילדה רוזנבלום: אני תיכף אשמח לענות לך.

היילי הילדה רוזנבלום: התוכנית שלנו בעצם בנויה על המסורת של המקצוע הזה שבמשך כל השנים למדו שלוש שנים.

היילי הילדה רוזנבלום: למה שלוש שנים?

היילי הילדה רוזנבלום: כי השנה הראשונה, שמענו את חולוד בפגישה הקודמת, מיועדת להתפתחות אישית.

היילי הילדה רוזנבלום: כאשר הסטאז' הוא נעשה רק בשנה ב'.

היילי הילדה רוזנבלום: אבל מה לעשות - -

עידית סילמן: התואר שלכם מוכר?

היילי הילדה רוזנבלום: זה לא תואר, זה אחרי תואר.

היילי הילדה רוזנבלום: תנאי הקבלה, אנחנו פועלים עידית - -

קרן ברק: אין להם תואר, אין להם תואר - -

עידית סילמן: בסדר, זה לימודי תעודה לטיפול באמנות.

היילי הילדה רוזנבלום: כן, כן, אנחנו פועלים על פי חוזר מנכ"ל 2010 שנותן הנחייה מה תנאי הקבלה, תואר ראשון, 600 שעות הוראה אמנות, ארבעה קורסים בפסיכולוגיה והתוכנית מורכבת מ-1,100 שעות, לא 810 שיש היום לצערי בתואר השני, 1,100 שעות פלוס 900 שעות סטאז'.

קרן ברק: ומה ההבדל בינך לבין המכללות האחרות שכן עשו אקדמיים?

קרן ברק: בואי תסבירי לי, אני חייבת להבין למה אורנים, בית ברל, גורדון, למה הם עברו תהליך של אקדמיזציה ואת לא?

קרן ברק: אני מנסה להבין ואת לא עונה.

היילי הילדה רוזנבלום: כי עוד לא שמעתי את השאלה כי הייתי ברצף של להגיד את הדברים שלי.

היילי הילדה רוזנבלום: עכשיו אני אנסה לענות.

קרן ברק: אוקיי.

קרן ברק: נו קדימה.

הילדה רוזנבלום: אבל אני רק אסגור את מה שרציתי לומר, שאנחנו מדברים פה לא על מנגני חלילים, מה ששמענו פה במסדרונות וזה מאוד מאוד לא היה מותאם, חד משמעית.

הילדה רוזנבלום: אנחנו שומרים על רמה - -

קרן ברק: את לא עונה.

קרן ברק: אם תעני, אני אצליח להקשיב לשאר מנגני החלילים.

היילי הילדה רוזנבלום: אנחנו שומרים על רמה מאוד גבוהה ואני ציינתי שתנאי הקבלה והתוכנית היא שלוש שנים, עם פיקוח גדול מאוד שלנו.

היילי הילדה רוזנבלום: ואנחנו נשמח לוועדה של פיקוח שתעשה - -

קרן ברק: אבל למה אתם לא הגשתם כמו שאר המכללות, כולן היו במצב שלך לפני עשור, כולן עשו את התהליך לאקדמיזציה ואת לא, למה?

היילי הילדה רוזנבלום: אוקיי.

היילי הילדה רוזנבלום: כשאנחנו הקמנו את התוכנית קרן, לפני 10 שנים, אנחנו פעלנו על פי חוזר מנכ"ל של לימודי תעודה או תואר שני.

היילי הילדה רוזנבלום: בחרנו לעשות את זה - -

קרן ברק: כולם עשו את זה.

קרן ברק: למה את, כולם עשו את אותו תהליך, את לא עונה לי.

היילי הילדה רוזנבלום: את רוצה שאני אענה לך?

עידית סילמן: שנייה, אבל שנייה, דיי.

היילי הילדה רוזנבלום: תני לנו, או שאת תעני במקומי ונסגור עניין, בואי, שאלת שאלה.

היילי הילדה רוזנבלום: אני לא רובוט, אני בן אדם שחושב ואני רוצה לתת לך תשובה שתכבד - -

עידית סילמן: בסדר, בואו נתקדם, כן, מהי התשובה?

היילי הילדה רוזנבלום: התשובה הייתה, כשאנחנו הקמנו את זה לפני 10 שנים אפשר היה לימודי תואר או לימודי תעודה.

היילי הילדה רוזנבלום: אנחנו בחרנו בכיוון הזה מהסיבה שעליה גם כתבתי את עבודת הדוקטורט שלי, שהלימודים צריכים להיות שלוש שנים כדי להיות - -

תמי ירמיהו: כל הלימודים הם שלוש שנים.

עידית סילמן: רגע, שנייה, שנייה, תנו לה לסיים.

תמי ירמיהו: רגע, אבל כל הלימודים הם שלוש שנים.

עידית סילמן: אבל שנייה, תנו לה לסיים ואז תעירו, אנחנו לא נתקדם ככה.

היילי הילדה רוזנבלום: תודה עידית, כדי להיות מבוססים על שלב ראשון של התפתחות אישית ולא להתחיל אל הסטאז' מיד בהתחלה.

היילי הילדה רוזנבלום: וכשהקמנו קראו לי מיד היו"רית הקודמת ואנחנו היינו שותפים לתהליכים.

היילי הילדה רוזנבלום: הסטודנטים שלנו גם בבית יעקב - -

עידית סילמן: ולמה החלטתם לא ללכת לכיוון של האקדמיה?

קרן ברק: כמו כל השאר.

היילי הילדה רוזנבלום: זה לא שהחלטנו טוטלית מה שנקרא - -

הוד אורקיבי: אושרתם על ידי המל"ג או לא?

היילי הילדה רוזנבלום: אני עונה, אני עונה.

היילי הילדה רוזנבלום: אנחנו יצרנו קשר עם המל"ג, היינו בתהליכים, בהחלט.

היילי הילדה רוזנבלום: אני ישבתי בוועדה בעצמי כי יש לי רקע בחקיקה, אני כתבתי את חוק השיקום שהיום תורם מאוד לכל מה שקורה היום בסל השיקום והכל, ואני באתי מהמקום הזה.

היילי הילדה רוזנבלום: בשלב מסוים היו לי מחשבות אחרות לגבי האופן שצריכים לעשות את הלימודים - -

עידית סילמן: אוקיי, ואם יוחלט כרגע שזה יהיה אקדמיה, אתם תעברו?

היילי הילדה רוזנבלום: אנחנו עכשיו נמצאים יחד עם בית יעקב והינה תיכף תדבר גם מלכי, בנינו את התוכנית בהתאמה.

היילי הילדה רוזנבלום: אם ימצא איזשהו פתרון שאפשר היה מבחינה אמונית, אבל לא, כרגע אין.

קרן ברק: זה לא קשור לאמונה אבל, הרגע אמרת שזה אותו - -

היילי הילדה רוזנבלום: כרגע אנחנו משרתים אותם ובנאמנה.

קרן ברק: איך זה קשור לאמוני, לא הבנתי.

קרן ברק: את בדיוק באותו מצב כמו המכללות האחרות שעשו אותו דבר, וגם תאמיני לי הן לא רצו ללכת למל"ג וזה היה - -

מיכל מרים וולדיגר: אבל שתיכן מדברות, אז - -

קרן ברק: הן רצו שזה יישאר אותו דבר וההליך הזה ארוך ומייגע, קשה, מבאס רצח והן לא רצו לעשות את זה ובכל זאת הן עשו את זה כי הן הבינו שזה הולך - -

היילי הילדה רוזנבלום: תראי לי את ההתנגדות לזה, להיפך - -

קרן ברק: ואת אומרת, אני פשוט לא מצליחה להבין איך המילה אמונית נכנסת פה, בואי תסבירי לי.

היילי הילדה רוזנבלום: אני אסביר לך וכדי להסביר אני אבקש שמלכי תדבר.

היילי הילדה רוזנבלום: אני אמרתי - -

קרן ברק: לא, שאלתי אותך לא מלכי.

היילי הילדה רוזנבלום: בסדר, אני בוחרת, זה הצוות שלי אז אני בוחרת לחלק את תשובתי לשתי רמות.

קרן ברק: אבל אני שואלת אותך.

היילי הילדה רוזנבלום: נו, בסדר.

היילי הילדה רוזנבלום: את שאלת אותי, - -

עידית סילמן: תראו, אין לנו הרבה זמן, אני מבקשת משפט אחרון ואנחנו רוצים להתקדם.

עידית סילמן: האם אתם תלכו לכיוון של אקדמיזציה?

עידית סילמן: לא תלכו לכיוון הזה?

מיכל מרים וולדיגר: מה מפריע בללכת לשם?

מיכל מרים וולדיגר: זאת השאלה.

קרן ברק: כסף.

היילי הילדה רוזנבלום: אנחנו הולכים לכיוון של אקדמיזציה, בגלל זה אני יושבת פה ואני מברכת על החוק.

היילי הילדה רוזנבלום: אני אגיד משפט אחרון, חלק גדול מהצוות שלנו מלמד גם בתוכניות האחרות.

מיכל מרים וולדיגר: אבל את אמרת שישבת עם המל"ג ובשלב כלשהו החלטת, כי את רוצה ללכת אחרת.

מיכל מרים וולדיגר: אז מה זה האחרת הזה?

מיכל מרים וולדיגר: תסבירי פשוט - -

עידית סילמן: יש לי שאלה.

עידית סילמן: אם החוק יעבור בסוף והחוק יעבור רק ללימודים של מוסד אקדמי, אתם תלכו לכיוון ההוא?

היילי הילדה רוזנבלום: כן.

עידית סילמן: מה אתם תעשו?

עידית סילמן: זה התכנון שלכם?

עידית סילמן: סתם אני שואלת.

היילי הילדה רוזנבלום: אנחנו פה כי אנחנו רוצים שהחוק הזה יעבור.

היילי הילדה רוזנבלום: הוא חשוב לכולם ולכל המגזרים.

עידית סילמן: טוב אוקיי.

קרן ברק: דרך אגב, אישור אקדמי אפשר להוציא תוך חצי שנה.

קרן ברק: זה עניין של חצי שנה, זה הכל, על זה אנחנו מדברים.

עידית סילמן: בסדר, בואו באמת נעבור הלאה, בבקשה.

היילי הילדה רוזנבלום: והחוק יעבור כי אנחנו כולנו רוצים למרות שאנחנו עם אמוציות.

עידית סילמן: אוקיי.

עידית סילמן: כן בבקשה.

מלכה יעקב: תודה על זכות הדיבור.

מלכה יעקב: אני מלכי יעקב מסמינר שרנסקי בית יעקב בתל אביב, שבאמת זכינו לארח את חברת הכנסת מיכל שתראה את התוכנית בפועל.

מלכה יעקב: אני אתייחס רגע, נאמרו פה כמה מילים שאני חושבת שהן מאוד חשובות בהתייחס לטיפול הנפשי והרגשי שעוסקות ועוסקים המטפלים והמטפלות.

מלכה יעקב: אנשים נזקקים לטיפול נפשי גם בגלל בריונות ולפעמים הבריונות הזו היא לא רק פיזית, היא בריונות מילולית.

מלכה יעקב: ואני חושבת שנאמרו פה שני דברים שהם לטעמי קצת בגדר בריונות.

מלכה יעקב: לומר על תואר אקוויוולנטי או על לימודים שנעשים שלא במסגרת אקדמאית, תואר סרק, אמר את זה פרופ' שאני לא זוכרת את שמו, אבל אני חושבת שזה קצת בריונות לומר את זה ללא בדיקה.

מלכה יעקב: וגם להשוות לימודים שהם לא אקדמאים לניגוני חלילית, אוקיי, שם לי את זה באיזשהו סימן שאלה.

מלכה יעקב: אני רוצה לומר שיש תוכניות - -

קרן ברק: אנחנו זקוקים לטיפול, תודה.

קרן ברק: אנחנו הוועדה - -

מלכה יעקב: אני צריכה אולי את הטיפול כי אני קיבלתי את הפגיעה, אבל זה בסדר.

מלכה יעקב: יש תוכניות מקבילות מפוקחות אקדמיות, יש לנו תוכנית שהיא מאושרת ממשרד המשפטים לרואי חשבון, הם מקבלים את הפטור המלא שזכאים לו כל עוברי מסלול - -

בפיקוח אקדמאי של מכון לב.

מלכה יעקב: של מכון לב ומספר אחד ברמת הסטודנטיות - -

מיכל מרים וולדיגר: רגע, לא הבנתי, גם משפטים?

מלכה יעקב: זה משרד המשפטים בסופו של דבר.

מיכל מרים וולדיגר: אבל ראיית חשבון לא צריך תואר אקדמאי, זה משהו אחר.

מלכה יעקב: אוקיי, לא, לא, זה לא מדויק.

מלכה יעקב: שנייה, שנייה.

מיכל מרים וולדיגר: לא צריך, הם מקבלים פטור.

מלכה יעקב: בשביל לקבל פטור של מועצת רואי החשבון, נדרש תואר אקדמאי.

מלכה יעקב: מועצת רואי החשבון הובילה תהליך של הכרה בלימודים שמתבצעים בבית יעקב, אצלי בבניין שלי, בפיקוח אקדמי מלא.

מלכה יעקב: הם מקבלים את הפטור כמו בעלת תואר אקדמאית שלמדה באונו או בכל מכללה אחרת.

עידית סילמן: משפט אחרון.

מלכה יעקב: משפט אחרון.

מלכה יעקב: יש דרכים ואם נדבר אז אם יש רצון אז אלף דרכים.

עידית סילמן: אבל אנחנו רוצים למצוא את הדרך, אז כאילו זה או א' או ב' ויש לנו פה, בואי תגידי מה אתם מציעים.

מלכה יעקב: אז אני אומרת, פיקוח אקדמי מקובל עלינו לחלוטין.

מלכה יעקב: הוא קיים גם היום, הוא קיים לנו בעוד מסלולים וזה בסדר לחלוטין ולשם אנחנו רוצים ושם אנחנו נמצאים.

קרן ברק: לימודי תעודה.

קרן ברק: השם הוא לימודי תעודה.

מלכה יעקב: את זה אני משאירה לכם - -

קרן ברק: בסדר, אבל יש לזה שם.

מלכה יעקב: הפיקוח האקדמאי מקובל לחלוטין.

עידית סילמן: אוקיי בסדר, אוקיי בסדר.

אני רוצה שתגידי לי בבגרויות אצלך, ואגב יש בתי יעקב אחרים שעובדים על מכללות אחרות ולאו דווקא עם - -

מלכה יעקב: אני לא חושבת שיש עוד מכללות - -

אבל אני שואל שאלה אחת.

מלכה יעקב: שנייה אז אני רוצה רגע כן לומר.

מלכה יעקב: הפיקוח האקדמי בתוכניות המלאות קיים במכון לב שזאת תוכנית ארצית לרואי חשבון והתוכנית שלנו למטפלות באומנויות.

מלכה יעקב: אני לא יודעת שקיימת עוד תוכנית ארוכת טווח שהיא מפוקחת על ידי מוסד אקדמאי.

אני שואל שאלה אחרת, בגלל שקודם כל הצטייר כאילו ווינגיט או מה, יש בית ברל, יש ווינגיט - -

אופיר אקוניס: אין בבית ברל, כמה פעמים צריך לומר לך את זה.

דקה, דקה, אני שואל שאלה אחת וזה מה שחשוב.

אופיר אקוניס: בבית ברל יש לימודי תואר שני מפוקחים - -

כי הוויכוח על הדברים הללו לא ייפתר כאן בשולחן.

אני שואל שאלה אחת, את מנהלת, מייצגת בי ספר, סמינר של חרדים.

כמה אחוז מאלה שלומדות אצלך הלכו בסופו של דבר לפלטפורמות האקדמאיות?

שידעו את התמונה, לפחות תחליטו שאתם מוותרים על אותה אלה.

מלכה יעקב: אז כמו שאמרת, זה מזערי.

מלכה יעקב: אנחנו מדברים על עד 5% וגם משרד החינוך מאמת את זה.

מלכה יעקב: אני רוצה לומר לכם שאני אישית נפגשתי עם נציג המל"ג, יש פה כאלה שדיברו בשם המל"ג, אני לא רואה את המל"ג פה בעצמו.

קרן ברק: המל"ג לא פה?

עידית סילמן: הם בזום, אני רוצה להגיע אליהם.

מלכה יעקב: אני נפגשתי עם נציג המל"ג שבא לעזור לחרדים להיכנס למל"ג ואולי זו גם הסיבה לכל מיני כשלים שקיימים בתוכניות.

מלכה יעקב: העמדה שלהם הייתה, הוא אמר לי עמדה מאוד ברורה, אני לא בעד להתפשר אתכם על מהות ועל שם התואר או איך זה ייסגר.

עידית סילמן: אוקיי, בסדר, הבנתי, הבנתי.

מלכה יעקב: אוקיי, אז זה המל"ג בסדר?

מלכה יעקב: אנחנו מדברים על פחות מ-5% שנמצאים בתוכניות המל"ג.

קרן ברק: בסדר.

קרן ברק: אז עכשיו אני רוצה לשאול שאלה את שתיכן.

קרן ברק: בחוויה שלכן כמו שאתן מתארות את זה, יש את מכללת ווינגיט, את שלוחה של מכללת ווינגיט?

קרן ברק: ככה זה הולך?

היילי הילדה רוזנבלום: המכללה האקדמית בווינגיט ומלפני - -

קרן ברק: היא השלוחה שלך?

מלכה יעקב: הפעילות החרדית, כן.

קרן ברק: היא השולחה שלך, היא הפעילות החרדית של מכללת ווינגיט.

קרן ברק: יש פה מישהו ממשרד המשפטים?

קריאה: שי סומך.

קרן ברק: מחר אני אבוא וארצה להקים שלוחה של מכללת ווינגיט לחילונים, אותו דבר לחילונים, לא לחרדים.

קרן ברק: מערכת המשפט אומרת 'לא, מותר לימודי תעודה רק לחרדים' או שאני כחילונית גם יכולה להקים?

קרן ברק: מה ההבדל?

קרן ברק: למה שווינגיט לא יקימו עכשיו בעצם שלוחות במקום התארים - -

כל ווינגיט היא שלוחה חילונית.

היילי הילדה רוזנבלום: קרן, יש לווינגיט 300 קורסים ברחבי הארץ.

עידית סילמן: שנייה, שנייה, תמתינו.

קרן ברק: זה יהיה אסור מבחינה חוקית?

קרן ברק: זאת שאלה משולבת.

קרן ברק: או שזה יהיה מותר?

עידית סילמן: אנחנו נעבור הלאה, בסדר אנחנו נשאל.

קריאה: אני לא רפרנט של מל"ג, אני רפרנט בריאות.

קריאה: אולי מל"ג נמצא - -

קרן ברק: אה, אתה משפטים.

עידית סילמן: אוקיי.

עידית סילמן: בואו נראה אם המל"ג נמצאים איתנו.

היילי הילדה רוזנבלום: אני אמרתי שיש לווינגיט 300 קורסים ברחבי הארץ - -

קרן ברק: אז זה מה שאת מבקשת.

קרן ברק: זה לא קשור לחרדים, את רוצה - -

היילי הילדה רוזנבלום: לא, שאלת כללי, אני לא עניתי על חרדים.

קרן ברק: אז את רוצה לימודי תעודה, את רוצה שזה יישאר כי את לא רוצה כמו שאר המכללות, זה לא קשור לחרדים.

אני יודע מה אני רוצה, אני רוצה, לא מעניין אותי.

קרן ברק: אבל אתה מעכשיו, אם אני עכשיו בת 20 ואני רוצה ללכת להיות מטפלת בעיסוק ויש לי אופציה ללמוד עם תואר או בלי תואר הרבה יותר קל, מה אני אבחר?

מלכה יעקב: זה לא יותר קל, זה אותו דבר.

קרן ברק: הם יפתחו עוד 1,000 שלוחות אם - -

לא רוצה יותר קל, לא רוצה יותר קל.

עידית סילמן: אל תצעקו אבל.

עידית סילמן: תראו, אני רוצה שנשמע, לא, לא, אף אחד לא מדבר, תודה.

רגע, אפשר לתת לה לסיים?

עידית סילמן: לא אי אפשר, כי אנחנו עברנו הלאה.

מלכה יעקב: רק חצי מילה, זה לא יותר קל, להיפך.

עידית סילמן: לא, לא, לא אמרנו, לא דיברנו על זה עכשיו.

עידית סילמן: דיי, דיי חברים.

עידית סילמן: נדב שמיר מהמל"ג, בכלל נדב שמיר אתם ממה שאני מבינה גם קיימתם איזושהי התייעצות ואתם הגעתם למסקנה, היועצת המשפטית שלנו מעדכנת, שבאמת אתם מאשרים מסלולים נפרדים לגברים ולנשים, ייעודיים לתואר שני אקדמי בטיפול באומנות.

עידית סילמן: בסופו של דבר אתם מבינים את החשיבות של הפרדה כנראה מגדרית בתוך המוסדות לאקדמיות להשכלה גבוהה, כדי לאפשר לציבור מסוים לבו וללמוד בו.

עידית סילמן: אז האם באמת אפשר גם מסלולים חדשים נוספים?

עידית סילמן: איפה אתם עומדים בתוך כל הדבר הזה?

עידית סילמן: נשמח לשמוע אותך.

נדב שמיר: יש באמת תוכנית שמיועדות לחרדים.

נדב שמיר: נמצאים כאן איתי גם המזכיר האקדמי של המל"ג מרב אברהמי וגם רונן קוטין שהוא הממונה על התוכניות של החרדים.

נדב שמיר: אני חושב שהם יוכלו לפרט יותר טוב ממני בנושא הזה, אז אם אפשר לתת להם לדבר.

עידית סילמן: אוקיי.

עידית סילמן: מרב אברהמי, סמנכ"ל אקדמי של המל"ג, בבקשה.

מרב אברהמי: אוקיי, טוב אז קודם כל לעניין עצמו חשוב לומר שמל"ג לא מפקחת על לימודי תעודה או לימודים אקוויוולנטי.

מרב אברהמי: יש מתווה מל"גים משנת 2013, אנחנו מדברים שם על תואר שני שהוא במוסד להשכלה גבוהה, מוכר על ידי המל"ג ואנחנו מפקחים רק אך ורק על תארים אקדמיים, לא על שום דבר שהוא מקביל או לימודי תעודה.

קרן ברק: אבל הם אמרו שהם מפוקחים על ידך לפני שנייה.

קרן ברק: הרגע הגברת מווינגיט אמרה שהיא מפקחת על ידך, הרגע היא אמרה.

מרב אברהמי: אני אמרתי המל"ג לא מפקחת על לימודי תעודה.

קרן ברק: אז אני לא מבינה, הגברת מווינגיט, זה לא נכון?

קרן ברק: את לא מפוקחת על ידי כלום?

קרן ברק: לא, אני שואלת שוב.

קרן ברק: הרגע היו פה שתי עדויות של שתי נשים שאמרו שהן מפוקחות על ידי המל"ג, הן אמרו, לא אני.

מלכה יעקב: המכללה האקדמית מפוקחת על ידי המל"ג.

מלכה יעקב: המכללה האקדמית בווינגיט היא מכללה שמפוקחת על ידי המל"ג.

קריאה: אבל לא התעודה, לא לימודי התעודה.

קרן ברק: מה זאת אומרת, באופן כללי?

קרן ברק: על המבנה והבטיחות של המבנה, מה?

היילי הילדה רוזנבלום: זו מכללה אקדמית, היא לא מכללה פרטית.

קרן ברק: אבל מה זה מכללה אקדמית?

קרן ברק: מה מפוקח, נייר הטואלט?

קרן ברק: מה מפוקח, תסבירי לי.

היילי הילדה רוזנבלום: יש לה סטנדרט של תוכניות אקדמאיות - -

מרב אברהמי: המוסדר להשכלה גבוהה - -

עידית סילמן: שנייה, שנייה, אני חושבת שהמל"ג יודע על מה הוא מפקח.

קרן ברק: אז אתם לא מפוקחים על ידי המל"ג.

עידית סילמן: קרן, בואו ניתן רגע למרב נסיים וננסה להבין ממנה.

עידית סילמן: בסדר, אני מנסה להבין יחד איתך.

קרן ברק: יש פה דברים לא נכונים לפרוטוקול - -

עידית סילמן: קרן שנייה נשמה, די קרן.

עידית סילמן: כולנו פה באותה הסיר וכולנו רוצים להקשיב, להבין ולקבל תשובות.

עידית סילמן: אבל אי אפשר לצעוק כל הזמן, זה לא נעים גם לשמוע את הצעקות האלה.

קרן ברק: בסדר, קיבלתי.

עידית סילמן: כן, מרב יקרה, לא מכירה אותך אבל סליחה שאת ככה - -

מרב אברהמי: שמי מרב אברה

מרב אברהמי: מי אני סמנכ"לית לעניינים אקדמיים במל"ג - -

עידית סילמן: בסדר, לא, לא, אמרתי, אנחנו לא כאלה בדרך כלל.

מרב אברהמי: אוקיי.

מרב אברהמי: בעיקרון המל"ג מפקחת על לימודים אקדמיים שנעשים במוסדות להשכלה גבוהה כפי שמפורט בחוק המל"ג, בסדר?

מרב אברהמי: אנחנו לא מפקחים על לימודי תעודה או על לימודים אקוויוולנטיים, או כל דבר מהסוג הזה.

מרב אברהמי: אז חשוב לומר את זה, כי אם יהיה משהו שהוא בעצם לימודי תעודה, מל"ג לא מפקחת עליו.

מרב אברהמי: למגזר החרדי יש מענה, כמו שנאמר קודם יש תואר של אוניברסיטת חיפה במבח"ר.

מרב אברהמי: רק לבד בשני התארים של טיפול באמצעות אומנויות שיש במבח"ר יש 200 בוגרים במחזור.

מרב אברהמי: יש עוד תוכניות בצנרת, גם זה נאמר קודם ואם רוצים לקבל מספרים מדויקים - -

200 מתוך איזה פוטנציאל?

ו-200 זה לא בטוח גם שהם חרדים כי יש גם דתיים לאומיים שלומדים במבח"ר.

אני במקרה מכיר את המקום, אני שואל מתוך - -

מרב אברהמי: נמצא איתנו כאן רונן קוטין שהוא ממונה חרדים במל"ג ויש לו את כל הנתונים והמספרים.

עידית סילמן: יאללה רונן קוטין בואו נעבור אליך רגע, תודה מרב.

אני אוהב שמספרים לי על עצמנו, זאת אומרת כאילו אנחנו לא יודעים.

מאיפה אני אדע?

אופיר אקוניס: אפשר לומר שבשנה מסיימים בכל הארץ - -

עידית סילמן: מי זו?

אופיר אקוניס: אופירה הוניג.

אופיר אקוניס: מסיימים 600 מטפלים באמצעות אמנויות בתוכניות התואר השני והיא אמרה עכשיו ש-200 - -

עידית סילמן: אבל בואו לא, תקשיבי, אני מכירה גם במבח"ר מי מסיים ואני יודעת בדיוק מי.

עידית סילמן: בואו נשמע את רונן קוטין.

עידית סילמן: אם צריך אנחנו גם נוציא נתונים מהממ"מ פה.

עידית סילמן: הכל טוב.

בדיוק, זה אני מבקש שיקרה.

עידית סילמן: אני רוצה שנייה להגיד משהו כדי למסגר את הדיון.

עידית סילמן: אני רוצה שנייה להסביר לכם, כי הדיון שלכם נכנס לסוגייה אחרת בכלל שנמצאת פה במדינת ישראל על השולחן, בסדר?

עידית סילמן: פיל גדול שנמצא בתוך החדר שנקרא באמת יציאה לתעסוקה ותעסוקת חרדים, ושילוב חרדים בתעסוקה שמדברים על זה שנים.

עידית סילמן: וגם צריך לומר שהממשלה הזאת שמה את זה כאחד הדגלים המרכזיים שהוא מאוד מאוד חשוב עבורה, מנגד אתם יודעים, גם לא צריך לומר שיש כאן סבסוד מעונות יום שיש שאיפה להוריד וכל מיני דברים שלאו דווקא אני מסכימה איתך באופן אישי, ממש לא.

עידית סילמן: אבל יש באמת איזשהו מחיר ויש איזושהי אמירה מאוד גדולה שרוצים לייצר.

עידית סילמן: עכשיו גם כשרוצים לייצר מציאות מסוימת, צריך לראות איך עושים אותה כי בסוף מה קורה?

עידית סילמן: אתם באים באמת בדיון מאוד בסיסי, רוצים להסדיר מקצוע ואמה מה כל צרות העולם על ההסדרה של המקצוע שלכם.

עידית סילמן: אז נפל ככה אבל אתם צריכים להבין את המציאות.

עידית סילמן: לא הכל באים ואומרים זה רק אתם ובגללכם, גם אני נמצאת בתוך המוסדות ולמדתי ואני מכירה.

עידית סילמן: אבל צריך להגיד את האמת, אנחנו רוצים לעודד לתעסוקה ואם יש אוכלוסיות מסוימות ויש מגוון בקהילה החרדית, יש את העדה החרדית, יש חסידויות מסוימות, יש את הליטאים היותר פתוחים.

עידית סילמן: הוא מאוד מגוון, כמו שבמגזרים אחרים הקהילות מגוונות וגם שם יש מקומות שלא מאשרים בהם ללכת ללמוד תואר.

עידית סילמן: וברגע שכתוב שלמדת תואר אז זה בעייתי, והם מוכנים סמינרים מסוימים.

עידית סילמן: עכשיו, אני לא מוכנה לקבל נגיד אמירה שמשוואה פרבולית רק מישהו שלמד, לא, הם מסיימים תעודות בגרות ואנחנו יודעים שגם הבגרות שהם מסיימים היא לא בדיוק בשם קוד לבגרות שאנחנו מסיימים במוסדות שלנו, אבל היא כן שווה ברמה הלימודים שלה ולא צריך לזלזל גם, כי כל אמירה מזלזלת מהדהדת מפה החוצה ואנחנו לא רוצים לייצר את זה.

עידית סילמן: וכן צריך לומר גם, ואני רוצה להאמין שכל מקום משתדל להביא את הרמה האקדמית הטובה שלו ואם צריך דברים לשפר, אז צריך לשפר.

עידית סילמן: מנגד אני גם מבינה שכן, צריך להיות תואר שני וצריכה להיות רמה אקדמית מאוד ברורה, וכן רוצים להסדיר את זה ולהסדיר כמו שצריך ולא לפתח פתח לדברים אחרים.

עידית סילמן: לכן אנחנו מנהלים את הדיון הזה וגם דיונים אפשר לנהל בכבוד.

עידית סילמן: לא קרה כלום, זאת מדינת ישראל, זה אזרחי מדינת ישראל.

עידית סילמן: יושבת כאן שאלה גדולה על הפרק שלא נוגעת רק לטיפול באמנויות ועם כל הכבוד לכם, אבל יושבת על הוועדה כאן הסדרה של המון המון תחומים גם יחד.

עידית סילמן: אנחנו רוצים לאפשר ולייצר מציאות ולבדוק גם ביחד עם המל"ג, ואני שמחה רונן שאתה שומע אותי, מה אנחנו יכולים לעשות בלי קשר אליכם עכשיו, למען עוד הרבה דברים אחרים, לאוכלוסיות שבאות ואומרות 'אנחנו רוצים לצאת לתעסוקה, אבל אנחנו לא נוכל לעשות את זה בצורה כזו או אחרת.

עידית סילמן: מה עושים איתם?

עידית סילמן: וזאת שאלה שעומדת לפתחה של הממשלה הזאת, ממשלה שבאה ואמרה 'זה הדגל שלי, תעסוקת חרדים'.

עידית סילמן: ולא קשור עכשיו לאקדמיה או למקצוע הספציפי שלכם, או לא, שאני גם אגב חושבת שצריך להיות פיקוח אקדמי מאוד מסודר ולגמור במוסד אקדמי.

עידית סילמן: אני בעצמי עשיתי את זה ושילמתי מחיר.

עידית סילמן: אז אני חושבת שנכון לשים את השאלה הזאת על השולחן ולא לפחד ממנה רגע, וגם לא קרה, אם נדון קצת בסוגיות עומק שנמצאות בליבה של החברה הישראלית.

עידית סילמן: תנוחו קצת, תנשמו עמוק, זה טוב שזה גם הגיע לפתחנו.

עידית סילמן: מישהו צריך לדון בזה, מישהו צריך לפרק שנייה את המוקשים האלה גם ולהגיד, יש כאן סוגיות אמיתיות שאני מבקשת שהמל"ג יתכבדו ויבואו וידונו בהן, והמשרדים הגדולים, ומי שאחראי פה על תקציב המדינה.

עידית סילמן: מה לעשות?

עידית סילמן: אי אפשר להגיד שאנחנו רק שמים משקולות ומוציאים, וסבסוד מעונות יום לאברכים ומנגד, אנחנו לא אומרים מה כן.

עידית סילמן: אפשר להגיד מה לא, אבל בואו תגידי גם מה כן וכשאומרים מה כן, בואו ננסה לשבת.

עידית סילמן: האם פעם אי פעם המל"ג ישב עם כל המוסדות האלה, הסמינרים של בית יעקב וזה, ואמר להם 'בואו נחשוב ביחד ונראה איך אנחנו מכניסים את האקדמיה אליכם ונותנים תואר אקדמי ולא קרה כלום'.

עידית סילמן: תקשיבו, בסוף שיח בחברה הישראלית צריך להתקיים ואני לא מוכנה שבתוך הוועדה הזאת שחורטת על עצמה הצלת חיים, בריאות וערכים גבוהים, נדבר בצורה שהיא רדודה ונמוכה.

עידית סילמן: אז אני מבינה שזה קשה ואנחנו נעשה כל מה שאפשר כדי להוציא את זה הכי טוב והכי מקצועי שיכול להיות.

עידית סילמן: וגם אם צריך לוותר על דברים מסוימים, נוותר כדי שתהיה כאן אקדמיה בתוך העניין.

עידית סילמן: אבל בואו, לקיים דיון, אתם מסכימים איתי שאי אפשר לקיים, ובסדר נפל במשמרת שלכם הדיון על השבר הדק הזה, בסדר?

הוד אורקיבי: ובגלל שיש שר בריאות אחר, לכן הדיון מתקיים

עידית סילמן: בואו נכיל גם אותו, אני מבקשת לדעת להכיל.

עידית סילמן: גם אני מכילה המון דברים, מה לעשות?

עידית סילמן: לא הכל קל לי.

עידית סילמן: רונן בבקשה.

עידית סילמן: אז רק מסגרתי שנייה, עשיתי framing, פתח סוגריים, סגור סוגריים.

עידית סילמן: נחזור לדיון שלנו, כן רונן.

רונן קוטין: תודה.

רונן קוטין: זה בדיוק מרחיב את היריעה ומספר את הסיפור על המל"ג.

רונן קוטין: בעשור האחרון יש תוכנית מאוד נרחבת להנגשת השכלה גבוהה לחברה החרדית והמספרים של סטודנטים חרדים באקדמיה קפצו מ-5,000 בערך לפני עשור ל-15,500 עכשיו בשנה האחרונה.

רונן קוטין: הפוטנציאל עוד עדיין גדול - -

בשנים האחרונות.

רונן קוטין: בשנה האחרונה, בשנת תשפ"א למדו 15,500 סטודנטים חרדים באקדמיה מקצה לקצה.

מתוך איזה פוטנציאל אבל?

אתה איש אקדמיה.

קרן ברק: אבל תנו לשמוע.

עידית סילמן: שנייה, שנייה, רונן בוא תספר לנו ככה באמת איך המל"ג עובד, לפתחכם גם השאלה שאני שאלתי.

שאלה כל כך מתבקשת.

15,000 זה תוצאה של כמה שנים, זה לא מחזור.

זאת תוצאה של כמה שנים.

עידית סילמן: רונן, אני גם מאמינה שעומדת לפתחכם השאלה שאני שאלתי שהיא הרת גורל, אז בואו תספרו לנו גם מה הולך אצלכם.

קרן ברק: אבל זאת לא השאלה, אם זה הוכפל פי 3 אז אתה רוצה שזה ייעצר וירד למטה?

קרן ברק: מה שאתה אומר, אבל אם יש פוטנציאל הכי גדול בעולם והוא לא ממוצא, אז מה אתה רוצה להחזיר את זה אחורה?

אם הוא לא ממוצא, יש כאן בעיה אחרת וצריך לפתור אותה.

עידית סילמן: רגע, אז שנייה, שנייה, בואו נשמע את רונן.

עידית סילמן: רגע, רגע, בואו נשמע את רונן.

קרן ברק: בסדר, אבל בטח לא בהנחת הנתונים - -

עידית סילמן: בואו נשמע את רונן, בבקשה רונן עוד נתונים.

רונן קוטין: אני אמשיך את הנתונים ואני אגיד שלחלק מהתוכנית יש כל מיני סוגים של מענים, גם שמרניים יותר וגם שמרניים פחות, בשביל לאפשר לכמה שיותר סטודנטים חרדים את היכולת ללמוד ולהצליח בלימודים האקדמיים.

רונן קוטין: דיברת על הסמינרים, אז אני יכול להגיד שהיום בבוקר ישבתי בסמינר אחד ולפני כמה שבועות נפגשתי על מלכי שדיברה קודם.

רונן קוטין: אנחנו מאוד מאוד מנסים, כמובן שזה מורכב, זה מורכב וקשה והחשש הוא באמת חשש אמיתי.

רונן קוטין: זה לא נושא הדיון שלנו - -

עידית סילמן: כן.

עידית סילמן: בסדר, אבל שיבינו אנשים שזה יושב על זה, שלא יחשבו שסתם נכנסו - -

רונן קוטין: זה לגמרי, לגמרי שם.

רונן קוטין: אני רוצה להגיד לגבי טיפול באמנויות, יש כיום בזמן שאנחנו מדברים כ-200 סטודנטים במבח"ר שלומדים טיפול באמנויות לתואר שני.

רונן קוטין: בדקתי עכשיו, ממש בדקות האחרונות, 537 בוגרים בשנים האחרונות לטיפול באמנויות רק במבח"ר.

רונן קוטין: בנוסף לזה יש סטודנטים חרדים שלומדים בכלל המוסדות, מספרים קטנים שלומדים במוסדות רגילים, אבל אלה המספרים.

רונן קוטין: דובר קודם על הרצון לסגור את המסלולים הקיימים.

רונן קוטין: אין רצון ואין כוונה לסגור את המסלולים הקיימים.

רונן קוטין: זה נכון שהמל"ג באופן עקרוני מאפשרת לימודים בהפרדה רק לתואר ראשון.

רונן קוטין: יש כמה חריגים לדבר הזה, זה תארים שנפתחו עוד לפני ההחלטה הזאת, למשל התארים בטיפול באמנויות - -

הם בדרך להיסגר בסוף, הם בדרך להיסגר.

רונן קוטין: ויותר מזה, המל"ג החליטה - -

עידית סילמן: מה אנחנו רוצים לשאול?

עידית סילמן: מה אמרת?

שמרית שקד גיטלין: זאת אומרת, חבר הכנסת אשר אומר שהם הולכים להיסגר וכדי לברר עם נדב.

עידית סילמן: אם זה הולך להיסגר, זה הולך להיסגר?

רונן קוטין: לא, לא.

הוא אמר, כל החריגות שלהם כי הם היו קודם, כי ההחלטה של המל"ג לא השתנתה.

עידית סילמן: אוקיי כן אנחנו איתך.

רונן קוטין: אז אני אומר שוב, התוכניות האלה לא יסגרו ויותר מזה, מל"ג החליטה במדיניות שהיא תבחן את הנושא, ספציפית של תארים שניים טיפוליים.

רונן קוטין: האם נכון לאפשר תארים שניים טיפוליים נוספים כי באמת זה תארים שמחייבים הסמכה ויש על זה דיונים ויהיו דיונים גם בעתיד הקרוב על הסיפור הזה.

בואו נחכה לדיונים.

עידית סילמן: דקה, אני רושמת, בסדר תודה רבה.

עידית סילמן: ממשרד הבריאות, רגדה, דקה.

רגדה חכים: חברת הכנסת עידית סילמן, באמת כבר נאמר כל מה שנאמר וכולם יודעים את דעתי המקצועית.

רגדה חכים: אני רק רוצה להגיד לך אישית תודה שאת דואגת להסדיר את כל מקצועות הבריאות שאף אחד לא עשה עד היום, רק הבקשה והציפיות של כולנו, אני מדברת בשם משרדי הממשלה, הציבור, המטפלים והמטופלים, שתשמרי על הבריאות שלנו ולקחת את המדינה, כמו שנאמר קודם, קדימה ולא אחורה.

רגדה חכים: אנחנו שומעים שיש מענה לרוב המגזרים, את צודקת שאנחנו, אני ערבייה, גילוי נאות, אני אומרת את זה עוד פעם, כולם כבר יודעים.

רגדה חכים: מי שצריך לדעת יודע את זה ואני גם רוצה לדאוג למגזר שלי ואני יודעת שצריך לעשות תרבותיות וקהילתיות, אבל היא קיימת ואנחנו שומעים את זה.

רגדה חכים: תודה רבה.

עידית סילמן: אוקיי, כן בבקשה.

עדי נועם סביר: עדי נועם מהלשכה המשפטית במשרד החינוך.

עדי נועם סביר: אני אחזור ממש בקצרה שקביעת תנאי קבוע של תעודה בלבד, זו איזושהי חזרה למצב של היעדר הסדרה.

עדי נועם סביר: לא ברור הניסוח שמוסד יפקח על עצמו, לא מוכר למיטב ידיעתי מנגנון כזה.

עדי נועם סביר: הכרה בתואר אקוויוולנטי לעובדי הוראה, זה אך ורק ולעניין של תשלום שכר.

עדי נועם סביר: כפי שהוזכר כאן, מדובר במקצוע של טיפול נפשי, בין היתר לקטינים, שאין להקל בו ראש.

עדי נועם סביר: לכל המגזרים מגיע מענה מקצועי ראוי ומיטבי כי באמת - -

מיכל מרים וולדיגר: אני לא הבנתי רגע מה אמרת לגבי תואר אקוויוולנטי.

עדי נועם סביר: זה אך ורק לצרכי שכר.

עדי נועם סביר: ניסו לטעון פה שכמו שבמשרד החינוך יש הכרה בתואר אקוויוולנטי, פה אנחנו מדברים על הסדרה של מקצוע, זה לא אותו דבר.

עדי נועם סביר: אי אפשר להגיד את זה - -

מלכה יעקב: זה שכר בתעודת הוראה רשמית ורישיון הוראה של משרד החינוך.

מלכה יעקב: אני לא חושבת שזה, צריך לבדוק את זה במדויק.

מלכה יעקב: זה רישיון הוראה מטעם מדינת ישראל, משרד החינוך.

זה משליך על השכר.

מלכה יעקב: ההשלמה שלו - -

עדי נועם סביר: אנחנו לא מדברים על הסדרה של עיסוק, אבל אפשר לתת לי?

עדי נועם סביר: אני לא קטעתי אחרים.

קריאה: מלכי זה משהו אחר, זה לא נכון.

מלכה יעקב: אתה לא תגיד לי מה שאני עושה ואיזה רישיונות אני מקבלת.

קריאה: לא קשור לרישיון.

עידית סילמן: חברים דקה, בואו ניתן לה לסיים.

עדי נועם סביר: חיכיתי בסבלנות.

עדי נועם סביר: משרד החינוך תומך בדרישה לתואר שני בטיפול.

עדי נועם סביר: אנחנו לא מעסיקים בוגרים שלא סיימו לימודי תואר שני אחרי שנת 2018 ובמערכת החינוך בכללותה אנחנו יודעים שמועסקים מעל 4,000 מטפלים בהתאם למכוון ולתוכנית ההכשרה של המל"ג שגובשה ב-2018.

עידית סילמן: אוקיי, פרופ' רונית אנדוולט בבקשה.

רונית אנדוולט: טוב, קודם כל תודה על הדיון.

רונית אנדוולט: אני חושבת שזה דיון מאוד מאוד חשוב.

רונית אנדוולט: אני גם מעבר לתפקידי כמנהלת אגף התזונה, גם חוקרת באוניברסיטת חיפה ועדה ללימודים המאוד מקצועיים שמתקיימים שם בלימודים אמנות למיניהם.

רונית אנדוולט: הנושא הזה של הסדרה של מקצועות בריאות בצורה אקדמית הוא קריטי.

רונית אנדוולט: אני אתן לכם דוגמה רק מהעולם של התוכן של התזונה.

רונית אנדוולט: כנתונים דיאטה לא נכונה לילד עם פנילקטונוריה ונותנים לו בטעות פנילאלנין שזאת חומצה אמינה שאסור לו, הוא יהיה עם פיגור שכלי.

רונית אנדוולט: עכשיו, אנחנו דואגים לבריאות של הציבור מעבר לדאגת הסקטור ואני חושבת שהכנסת שהיא באמת עושה עבודה נפלאה בקדנציה הזאת, שלא הייתה כדוגמתה בקדנציות אחרות ואני הרבה שנים כבר בתפקיד, צריכה לקדם את בריאות הציבור.

רונית אנדוולט: ובריאות הציבור זה באמת שיש גוף אקדמי כמו המל"ג שמפקח על תוכניות הלימוד.

רונית אנדוולט: זה הגוף האקדמי - -

מפקח - -

רונית אנדוולט: שנייה, שנייה, זה הגוף האקדמי היחיד במדינת ישראל שמאשר תוכניות לימוד.

רונית אנדוולט: עכשיו, לא הייתי רוצה שילד חרדי יקבל טיפול פחות ראוי מילד חילוני.

רונית אנדוולט: אני חושבת שמגיע לו את מלוא הטיפול הטוב ביותר.

רונית אנדוולט: אישה שיש לה בעיה בעמוד השדרה בגלל שיש לה מחלת סרטן ומי שיטפל בה הוא מישהו שלא למד את המקצוע והוא לא פיזיותרפיסט עם תעודה, או לא מטפל אומנות שידע את כל הטיפול ולמד פיזיולוגיה ולמד את המרכיבים הנפשיים, אני לא רוצה שיטפל לא בילד שלי ולא בילד של משפחה אחרת.

עידית סילמן: בסדר גמור, תודה רבה רונית.

עידית סילמן: פרופ' יציב נמצא איתנו בזום?

מיכל מרים וולדיגר: יש לי שאלה בינתיים, מרחיקת לכת.

מיכל מרים וולדיגר: כמו שיש במשרד החינוך את החמד, כאילו אני תוהה למה אי אפשר במל"ג, בתוך המל"ג לעשות שלוחה של חרדים, או לא משנה.

קריאה: יש, יש זה מה שהם סיפרו לך.

יש וזה לא מוסדר, זה העניין.

הוד אורקיבי: חבר'ה, יש תוכניות לחרדים.

הוד אורקיבי: אני לא מבין למה חוזרים לדיון הזה.

יש תוכניות לחרדים, נכון, אבל מה לעשות ש-95% מהציבור החרדי לא משתמש בהם, נקודה.

עז יש במשפטים - -

הוד אורקיבי: אז צריך לרדת אליהם או לנסות למשוך אותם למעלה?

הוא לא משתמש לא בגלל שלא בא לו, אלא בגלל שזאת אמונתו ואלה ההוראות - -

עידית סילמן: בואו נשים את פרופ' יציב.

עידית סילמן: אנחנו רואים אותו, אנחנו תמיד - -

אני רוצה לומר משהו גברתי, לפני פרופ' יציב.

עידית סילמן: הוא יציב, הוא מייצב פה את העניין.

אני אתמול אמרתי את זה גם לגברת ממשרד הבריאות שהיא אמרה שהיא מהמגזר הערבי, וזו לא בושה, זה בסדר גמור, הפוך, אני רק רואה בזה דבר שלפעמים אפשר להבין גם מגזרים אחרים.

אבל אתמול, את יודעת אני יושב בכנסת - -

עידית סילמן: כבדו את חבר הכנסת.

אני יושב במליאה ליד אוסאמה סעדי וליד מנסור עבאס.

שאלתי את שניהם את אותה שאלה, אם מועצת השורה היו מחליטים כהחלטה דתית, לא למה, שאי אפשר, האם הייתם הולכים ללמוד באוניברסיטה?

עידית סילמן: לא, הם אמרו לא.

שאלתי את אוסאמה סעדי שהוא עורך דין, עורך דין מצליח.

הוא אמר לי ברור שלא.

רגע דקה - -

קרן ברק: אז אולי גם הרופאים לא צריכים ללמוד?

רגע דקה.

תקשיבו אלי, אני אומר בסוף תסתכלו, תנסו רגע לרדת ממרום האקדמיה לקרקע כי בקרקע גם המספרים מדברים.

את דיברת שאת לא רוצה שילדים יקבלו טיפול לא טוב, אני ודאי לא רוצה כי זה הנכדים שלי במקרה והנכדות שלי.

אני בא ואומר, אנחנו יודעים לייצר דברים, כמו שגם את הדברים שהמל"ג עשו, זה ייצור שלקח שנים עד שעשו אותם.

אני רוצה לייצר משהו שיהיה לו גם ביקוש, שהוא לא יישאר על ה-5%-6% לפה ולשם.

קריאה: נעשה ביחד.

נעשה ביחד.

לכן ביקשנו שיהיה לנו זמן והזדמנות בין הקריאה הראשונה, זה מה שביקשתי, זה מה שאני מבקש.

מתחנן ומבקש.

מיכל מרים וולדיגר: אבל יעקב, זה מה שאני אומרת אבל, במל"ג ראינו שמי שיושב בחרדים במל"ג הוא לא חרדי.

מיכל מרים וולדיגר: למה שלא יישב חרדי?

קרן ברק: אבל יעקב, אתה אוהב אחוזים.

מיכל מרים וולדיגר: אתה אומר לי בוא ניצור יש מאין, כי זה התפקיד שלנו, אז בואו ניצור יש מאין.

מיכל מרים וולדיגר: בואו נעשה משהו, תעשו ביחד.

אז רגע, זה מה שאנחנו רוצים לעשות במסגרת החוק הזה, כי החוק הזה כרגע אושר על כל מגישיו.

מה באנו ואמרנו?

קריאה ראשונה, כל אחד בבניין הזה יודע מה המשמעות של קריאה ראשונה אל מול שנייה ושלישית.

הקריאה הראשונה היא רק תעשה דבר אחד, קודם כל יהיה רצף והדבר הזה יהיה על השולחן.

דבר שני, יש לנו פגרה ויש לנו זמן עד שיתחיל מושב הקיץ - -

עידית סילמן: אני הצעתי שנשב בפגרה ונוכל - -

יושבת ראש הוועדה תכנס את גורמי המקצוע, אני לא בא ואומר תעשו מה שאני אומר - -

קרן ברק: אז שזה יעבור בלי לימודי תעודה ואז - -

סליחה, את רוצה כבר לקבוע את התוצאה, את התחזית ואת מזג האוויר.

קרן ברק: לא, אם אתה אומר שזאת רק קריאה ראשונה אז שזה יעבור ככה - -

אבל קרן תתני לי לדבר, למרות שאני גבר אסור לך גם להפריע לי.

עידית סילמן: היום אתם - -

קרן ברק: ראיתי גם את מפריעה לנשים הרבה יותר ממה שאני הצלחתי בחיים שלי לעשות.

קרן ברק: ממש.

עידית סילמן: פרופ' יציב ממתין.

לכן אני אומר עוד פעם, תבינו מה מונח על השולחן, תרדו מכל האולימפוסים.

קרן ברק: למה?

קרן ברק: תרד אתה.

כל הלחץ הזה, כי הלחץ הזה רק מראה דבר אחד, שמישהו מנסה לשמור לא על הילדים בסוף, אלא על איזו גבינה שנקראת - -

קרן ברק: על ווינגיט, על ווינגיט.

על הכוח של מל"ג ודברים כאלה.

קרן ברק: אתה מנסה לשמור על ווינגיט.

עידית סילמן: אוקיי, חברים אנחנו מתקדמים.

קרן ברק: הכל אני אגיד, מהעבודה הקודמת שלי, מניסיון החיים שלי, מזה שיש לי אמא שהיא מטפלת באומנות.

קרן ברק: הכל אני אגיד, הכל על השולחן ושוב אני אומרת, אתה מנסה לשמור על מכללה שיכולה להיות אקדמית ואתה מדרדר את המקצוע הזה אחורה.

קרן ברק: עכשיו יש לי שאלה באחוזים, מכל המגזר החרדי שאתה חושב שאתה נושא את הדגל שלו - -

לא את?

קרן ברק: לא, אני בטח שלא.

קרן ברק: אבל אני שואלת, אתה, כמה - -

עידית סילמן: קרן אנחנו לא נספיק.

קרן ברק: רגע, רק מילה אחת.

קרן ברק: מכל האחוזים האלה שלהם כמה מהאחוזים האלה מהמגזר יש על רבנים כאלה שיש להם הלכה שאסור להם ללמוד, כמה?

קרן ברק: מה האחוזים?

קרן ברק: 1% מהמגזר? 2%?

קרן ברק: הרי רוב החרדים אין להם, הרבנים שלהם לא לא מאשרים להם - -

עידית סילמן: יש נתח שוק, יש נתח שוק.

קרן ברק: מה האחוז שהרבנים אוסרים עליהם?

אני לא רוצה לבייש אותך, 95%.

קרן ברק: 95% מכלל החרדים - -

את רואה את המספרים, את רואה את המספרים.

עידית סילמן: פרופ' יציב, בבקשה.

קרן ברק: המשפחה שלי גם חרדית יעקב.

קרן ברק: זה לא 95%.

עידית סילמן: פרופ' יציב יתחיל.

עידית סילמן: בבקשה פרופ'''.

עידית סילמן: תראו את פרופ' יציב, איזה חמוד הוא, הוא מחכה בזום, הוא רוצה שתיתנו לו לדבר, השעה 14:58.

עידית סילמן: פרופ' יציב בבקשה.

עידית סילמן: אל תפריעו לא, די מספיק.

עידית סילמן: פרופ' בבקשה.

שאול יציב: אני מבקש 2-3 דקות.

קרן ברק: תזמין על זה ממ"מ, אני מציעה.

שאול יציב: אני מבקש, אשר יעקב אתה דיברת בערך חצי מהזמן, אני מבקש שתיתן לי 2-3 דקות בשקט שאני אסביר את העקרונות שלי.

שאול יציב: תראו, אני חושב שאני מייצג פה את עמדת משרד הבריאות.

שאול יציב: אני האיש שצריך לתת לאובייקט כלשהו תעודה ביד וזאת אחריות בלתי רגילה.

שאול יציב: בתואר שכזה, שלא נדבר על הרקורד שלי כפרופסור מן המניין 35 שנה שחינכתי דורות של תלמידים ושל רופאים, אני רוצה שתבינו כמה עקרונות חשובים.

שאול יציב: דיברו פה על עקרונות של אתיקה רפואית, אני נזכר בשבועה היפוקרטס מפורסמת, שבועת הרופא שכמו שאמר 'פרימום נון נוקרה' זאת אומרת, קודם כל אל תזיק.

שאול יציב: לדעתי אנחנו צריכים לחשוב על חוק שלא יזיק לאנשים שזקוקים לטיפול שלנו.

שאול יציב: והחולה, זה לא מעניין אותו אם אתה ממגזר זה או בא ממגזר אחר, אם יש לך בעיות כאלה או אחרות.

שאול יציב: הוא רוצה שתיתן לו את הטיפול הטוב ביותר באפשרי.

שאול יציב: אני רוצה להגיד לכם, עמדת משרד הבריאות ללא שום צל של ספק עומדת על כך שזאת תהיה טעות חמורה לכלול בתוך חוק מקצועות הבריאות אנשי מקצוע שלא למדו במערכת אקדמית מוסדרות ומפוקחת על ידי המל"ג או גורם אקדמי מוסמך.

שאול יציב: אני אומר לכם את זה, זאת לדעתי נקודה מרכזית בגישה.

שאול יציב: אני מבקש לא להפריע.

שאול יציב: דבר שני, לנושא הזה יש, לגישה של הכללה של גורמים שלא למדו במערכת מוסדרת, יש השלכות רוחב בלתי רגילות ומסוכנות ביותר.

שאול יציב: זה מקרין על כל מקצועות הבריאות.

שאול יציב: כלומר, זה אומר שגם במקצועות אחרים, לא רק באומנויות, בכל מקצוע אחר ששייך למקצוע הבריאות יוכל לבוא מישהו ולטעון 'למדתי במקום זה בקורס זה או קורס אחר, ואני גם רוצה להיכלל'.

שאול יציב: ואני רוצה לראות איך נוכל להגיד אנשים האלה שאנחנו מתנגדים משום שמדובר פה רק בהשכלה אקדמית, כאשר יש כבר גופים ואנשים שיושבים שם ללא השכלה אקדמית.

שאול יציב: זאת אומרת, יש לזה השלכות רוחב בלתי רגילות ומאוד מסוכנות.

שאול יציב: אני עשיתי מאמץ כן ואני חושב שעידית יודעת את גישתי הבסיסית, אני מאוד מעריך את הנשים האלה.

שאול יציב: אני חושב שהן נשים חרוצות, הן נשים באמת חיוביות.

שאול יציב: אנחנו כולנו רוצים שייכנסו לשוק העבודה, זה מאוד חשוב.

שאול יציב: אבל התנאי צריך להיות שהן ייתנו את השירות האופטימלי הטוב ביותר, שילדים עם בעיות מאוד מאוד מורכבות, ואני מטפל בילדים האלה.

שאול יציב: יש ילדים עם בעיות קשות מאוד ומורכבות שזקוקים לטיפול הטוב ביותר וזה לא מעניין אותם אם זה חרדי או לא חרדי.

עידית סילמן: פרופ' יציב, אני חושבת שהבנו.

שאול יציב: רגע, רגע אחד.

שאול יציב: אני ליעקב ואתה תדבר - -

עידית סילמן: לא, לא, אין בעיה, אין בעיה, אנחנו איתך.

שאול יציב: אני מבקש שתתני לי עוד 2-3 דקות.

שאול יציב: אני רוצה גם להגיד, כי בכל זאת יש לי פה מה להגיד.

שאול יציב: אני רוצה לומר שאני לא מכיר דבר כזה חוק אקוויוולנטי או לימודים שווי ערך.

שאול יציב: מי יקבע שזה אקוויוולנטי ומי יקבע שזה שווה ערך?

שאול יציב: הגוף היחיד שמוסמך לקבוע אם לימודים מסוימים הם אקוויוולנטיים או לא, או שווי ערך, זה רק גופים אקדמיים, המל"ג - -

מצוין, שהם יקבעו.

שאול יציב: רק שנייה, אני לא הפרעתי לך.

לא, אז שהם יקבעו, אני מסכים.

שאול יציב: לא, אל תפריע, דיברת המון היום.

שאול יציב: אני בדקתי כמה דיברת, דיברת חצי הזמן.

שאול יציב: אני מבקש, באמת, תיתן לי לסיים.

שאול יציב: אני עוד 2 דקות מסיים.

שאול יציב: אין דבר כזה חוק אקוויוולנטי רבותיי, אל תשלו את עצמכם, לא קיים דבר כזה ואין שווה ערך.

שאול יציב: אני הצעתי, באמת רציתי למצוא פתרון גם לאנשים שאין להם כרגע תואר אקדמי ודיברתי והסברתי גם לעידית שיש את מה שנקרא 'הוראות מעבר' והוראות המעבר של החוק הקיים מאפשרות גם לאנשים שהם לא אקדמיים, בתנאים מסוימים ובפיקוח של ועדה מייעצת של משרד הבריאות וגורמים אקדמיים, לאפשר להם להיכנס לתוך החוק הזה אבל בצורה מוסדרת ובצורה שתבטיח את הידע ואת ההשכלה המקסימלית.

קריאה: לתקופה מוגבלת.

שאול יציב: אני הצעתי את זה והדגשתי שבאמת אני מדבר שאף אחד לא מוכן להבין ולא מוכן לשמוע ויש איזו גישה שנפלה על אוזן ערלה, שאין רצון להבין וללכת לקראת ולהתגמש.

שאול יציב: אני רוצה להגיד לכם, הדרך היחידה באמת לעשות את זה, זה דרך הוראות המעבר האלה ואין למעשה.

שאול יציב: אני חושב שעכשיו לחוקק חוק, אפילו בקריאה ראשונה שיכללו אנשים שאין להם תואר אקדמי בתוך החוק, אפילו לקריאה ראשונה, לדעתי זה דבר לא רצוי.

שאול יציב: לדעתי אסור לנו לעשות את זה, אני חושב שזאת תהיה בכייה לדורות.

עידית סילמן: תודה רבה פרופ' יציב.

עידית סילמן: תראו, מה שקורה, אנחנו פשוט נקיים דיון מיוחד גם כדי לנסות להעביר את זה באמת ולהצביע עליו לקריאה ראשונה עם כל הסעיפים.

עידית סילמן: בהתאמה למה שהיועצת המשפטית אמרה אנחנו היינו צריכים לקיים דיון פתוח ולשמוע את כולם, כדי שכולם יוכלו להביע את עמדתם ודעתם לעניין הזה, ולשמוע באמת את המציעים לעניין זה.

עידית סילמן: מכיוון שאנחנו כבר נכנסים לשעה הבאה של הדיון הבא, אז אנחנו נעדכן את כולכם מתי יהיה הדיון הבא שאנחנו ננסה באמת לסגור אותו לקריאה ראשונה.

קרן ברק: דיון בוועדה, לא דיון מאחורי הדלת.

עידית סילמן: לא, לא, לא, ועדה, כן.

עידית סילמן: אין פה, הוועדה הזאת היא ועדה שקופה, כל מה שנאמר, היועצת המשפטית גם מחובתה להגיד אותו לפרוטוקול.

עידית סילמן: אין פה שום דבר אחר שנעשה בצורה כזאת או אחרת מעבר לפרגוד, או מאחורי הפרגוד.

עידית סילמן: אנחנו שקופים, כולם הביעו עמדות, דעות.

עידית סילמן: אני באופן אישי שמעתי את כולם, מקבלת את כל הדברים.

עידית סילמן: אנחנו גם נלך לעשות שיעורי בית עם הגורמים המקצועיים הרלוונטיים.

עידית סילמן: יש חשיבות מאוד מאוד גדולה לזה שהמקצוע יהיה כמובן בפיקוח וברמה אקדמית מסודרת.

עידית סילמן: אנחנו אנשי, לפחות אני אשת אקדמיה ואני מעריכה את האקדמיה ואני מבינה במה מדובר, בטח במקצועות הטיפוליים.

עידית סילמן: זה לא סותר את זה שבכלל ישנו כאן יותר מדי שנים ביחס להרבה אוכלוסיות, שצריך לראות גם איך מתנהלים מולן.

עידית סילמן: ואם היה צריך כמו מבח"ר, לא לשים רק אחד כזה, אלא לשים הרבה יותר ולהיכנס הרבה יותר חזק לתוך החברות האלה ולעשות שם באמת טיפול שורש משמעותי.

עידית סילמן: בואו, לא עלינו המלאכה לגמור, זה לא רק תפקידה של הוועדה הזאת.

עידית סילמן: אבל כן אנחנו מניחים את זה לפתחם של כל המשרדים שצריכים לקחת על עצמם גם את האחריות.

עידית סילמן: אם אנחנו מבינים שיש כאן הרבה נתונים של הרבה חבר'ה מתוך החברה החרדית שבסוף לא יכולים ללמוד לתואר כזה או אחר, אז בכלל מה הפתרון שהמדינה מציעה להם ואיך היא מתכוונת להתמודד עם זה.

עידית סילמן: זאת בכלל שאלה שפה אני שואלת בגדול, כי אחרת אתם יודעים, צריך לשים את הדברים על השולחן.

עידית סילמן: אבל בסדר גמור, אנחנו נמשיך ונקיים דיון.

עידית סילמן: תודה רבה, עוד לא סיימנו לתת לאגודה הישראלית של קלינאי תקשורת ועוד הרבה שנמצאים פה בזום ולכן אנחנו מבטיחים לשמוע גם אותם וגם כמובן לקחת הכל בחשבון.

עידית סילמן: ואם צריך להצביע על הצעת החוק כמו שהיא כרגע ובאמת להתדיין לגבי שינויים עד לאחר הפגרה, שנוכל לדון לגבי מסלולים וכל מני דברים כאלה ולראות באמת מה ניתן לעשות, בסדר?

עידית סילמן: אז תודה רבה ואני מקווה שקצת נרגעו הרוחות, הכל בסדר, תנשמו עמוק, סך הכל כולם בריאים.

עידית סילמן: זה מה שחשוב.

עידית סילמן: השם עמכם.

עידית סילמן: סוגרת.